Reubencf/Amharic_corpus huggingface dataset:
ቴውድሮስና ግብራበሮቹ የወያኔ ባለስልጣናት በቪላ ቤቶች፣ በሚሊዮኖች በተገዙ ውድ መኪኖች ሲንደላቀቁ እና ጥቂቶች የአገሪቱን ሃብት ተቀራምተው በሙስና ሲጨማለቁ የአገሬ ደሃ ሕዝብ አንዲት መርፌና እፍኝ ኪኒን መግዣ ጠሮበት፣ የወባ አጎበር መግዛት አቅቶት፣ ለልጆቹ የሚላስ የሚቀመስ ማቅረብ አቅቶት ከፊቱ በጠኔ ሲደፉ ማየት ያሳዝናል፡፡
የፌደራል መንግስቱ መቀመጫና የዶ/ር ቴውድሮስ መዋያና ማደሪያ በሆነችው አዲስ አበባ በቅርቡ የቆሻሻ ክምር ተንዶ በመቶዎች የሚቆጠሩ ወንድም እህቶቻችንን ያጣንበት አሳዛኝ ክስተት የቅርብ ጊዜ ሃዘናችን ነው፡፡ እነ ቴውድሮስ አደሃኖም በአስርት አመታት ጉዞዋቸው ያቆዩልን ኢትዮጵያ ምን እንደምትመስል በትንሹ ለማየት ይቺን የጺዮን ግርማን (Tsion Girma Tadesse) ሪፖርት አድምጧት፡፡
በየመንደሩ ከሄድን ደሞ ከዚህ በብዙ እጥፍ የሚዘገንኑና እንደ ሃገር የሁላችንንም አንገት የሚያስደፉ በርካታ ነገሮችን መታዘን እንችላለን፡፡ እንዲህ አይነቱ አገርንና ሕዝብን አዋራጅ የሆነ ተግባር ሊፈጸም የሚችለው እንደነ ቴውድሮስ አድሃኖም ያሉ ዳተኛና ለሰውልጅ ክብር ግድ የማይሰጣቸው እኩይ ፖለቲከኞች የሥልጣኑን መዘውር ሙሉ በሙሉ በተቆጣጠሩበት ሃገር ብቻ ነው፡፡ እንደ ቴውድሮስ ያለ ሰው ለፍርድ እንጂ ለአለም አቀፍ የጤና ተቋም መሪነት መመረጥ ቀርቶ የሚታጭ ሰው አይደለም፡
ቴዲ አፍሮ የሚነያሳቸው የኢትዮጵያዊነት ወይም የተለያየ ማህበረሰብ በፍቅር እንዲተሳሰር የሚያነሳሱ መልዕክቶች፤ የኢህአዴግ ባለስልጣናትን ለምን ያስደነግጣቸዋል? ለምን እንዲጠሉት ያደርጋቸዋል? የሚለው መሰረታዊ ጥያቄ ነው፡፡
ቴዲ አፍሮ አልበም ባወጣ ቁጥር የገዢው ፓርቲ መሪዎች፤ ተከታዮችና ደጋፊዎች ለምን ይንጨረጨራሉ? ጥላቻቻውን ለከት በለቀቀ ወይ ስነ ምግባር በጎደለው መንገድ ያንፀባርቃሉ፡፡ ግለሰብ የፓርቲው ደጋፎዎችና አባላት ስሜት በፓርቲው ቱባ መሪዎች በተለይ በህወሃት ደጋፊዎች ዘንድ ሲንፀባረቅ ይታያል፡፡
ይህንን ጥያቄ ሚዛናዊ ሆኜ ለማየት ሞክሬያለሁ፡፡ ነገር ግን የቴዲ አፍሮ በኢህአዴግ እይታ እንደ አንድ ስርዓቱን እንደሚገዳደር ተደርጎ መታየቱ፤ የስርዓቱን በመንግስት ቁመ ና ያለማሰቡን ያሳየናል፡፡ ከአንድ ለአገር የሚቆረቆር ድምፃዊ ጋር እንደ አንድ ጠላት (potential threat) ፍትጊያ ውስጥ መገባቱ፤ ገዥው ፓርቲ ድምፃዊው ለሚያነሳቸው መሰረታዊ የማህበራዊ ፍትህ ጥያቄዎች መልስ ለመስጠት አቅም እንደሌለው ያሳያል፡፡
የራሴን እይታ ልስጥ፡፡ ኢህአዴግ ኢትዮጵያዊነት የሚያስበረግገው ከሆነ በራሱ ድርጊት ኢትዮጵያን እንደማይፈልጋት ማሳያ ነው፡፡ አንድነትና ፍቅር ወይም ተከባብሮ መኖር የሚያስበረግገው ከሆነ፤ ማህበረሰቦች ወይም የተለያየ ባህልና እምነት ያላቸው በፍቅር እንዲኖሩ አይፈልግም፡፡ ምክንያቱም ይህንን የሚሻ ፓርቲ ይህንን ልዕልና የሚሰብክ ድምፃዊ ካለጠፋሁ ብሎ ሌት ተቀን አይብሰከሰክም፡፡
ደጋፊዎቹ አንደ ግለሰብ የሚያንፀባርቁት ጥላቻ አደገኛ ቢሆንም፤ እንተወው ቢባል አንኳ፤ የፓርቲው አባላት ግን የሚያሳዩት ጥላቻ እንደ መንግስት አያስቡም የሚለውን ማረጋገጫ ይሰጣል፡፡ እንደ መንግስት ቢያስቡ፤ በኢቲቪ የተቀረፀ የቴዲ አፍሮ ቃለ – መጠይቅ እንደ አንድ ፓርቲውን ለአደጋ የሚዳርግ ተደርጎ አንዳይሰራጭ እገዳ ባልተደረገ ነበር፡፡ በኢህአዴግ አሰራር ደግሞ አንዳችም ነገር የፓርቲው ቁንጮ መሪዎች ሳያቁት የሚከናወን ነገር የለም፡፡ ስለዚህ እገዳው የአንድ የቴሌቪዥን ጣቢያ ስራ አስኪያጅ ውሳኔ ብቻ ተደርጎ መወሰድ የለበትም፡፡ የፓርቲው መሪዎች ውሳኔ በቀጥታ አለበት፡፡
ለዚህም ነው፤ ፓርቲው ቴዲ አፍሮን ልክ እንደ አንድ ስርዓቱን የሚያፈርስ ግዙፍ አደጋ አድርጎ የሚያየው፡፡ ድምፃዊው የሚያስተላልፋቸው መልዕክቶች በስርዓቱ አራማጆች ዘንድ ‹‹ለስልጣናችን አደጋ ናው›› ብለው ከማሰብ የመነጨ ነው፡፡
እስቲ አንድ ቅን አእምሮ ያለው ዜጋ ኢትዮጵያ ሁሉም ማህበረሰቦች ተከባብረው በእኩልነትና በልዮነት አንድነት እንዲኖሩ የሚሰብክን ድምፃዊ በጥላቻና የስርዓቱ አደጋ አድርጎ ማየት፤ ግፋ ሲልም አንዲሰናከልና እንዲሸማቀቅ መተብተብ ምን ይባላል፡
ሼህ መንደፈር፤ ጃህ ያስተሰርያል፤ ሃብ ዳህላክ፤ ኢትዮጵያ …. ሌሎችም የቴዲ አፍሮ ዘፈኖች የስርዓቱ መሪዎችና ደጋፊዎች ቢቻል የህዝብ ድምፅና እንጉርጎሮዎች መሆናቸውን አውቀው ልብ ሊገዙባቸው እንዲችሉ የማድረግ ሃይል ነበራቸው፡፡ አልተጠቀሙበትም፡፡
ድምፅዊው የማህበረሰቡን የኃላ፣ አሁንና የወደፊት ቀለም የማየት ሃይል አለው፡፡ የተሰራንበትን ማህበረሰባዊ ፈትል (social engineering) ልቅም አድርጎ አውቆታል፡፡
ድምፃዊው በዘፈኑ የሚያንፀባረቃቸው አርቆ ላስተዋለም ህገ መንግስቱ መግቢያ ላይ አንድ የኢኮኖሚና የፓለቲካ ማህበረሰብ ለመፍጠር… የሚለውን በጥልቀት የሚገልፅ ነው፡፡ አንድ የፖለቲካና የኢኮኖሚ ማህበረሰብ የሚኖረው ወደ አንድ ማህበረሰባዊና ኢኮኖሚያዊ የጋራ ተጠቃሚነትና አንድ የጋራ ማዕከላዊ አስተሳሰብ ሲኖር ነው፡፡ አሁን የሚሰራው ከዚህ ተቃራኒ ነው፡፡
ግለሰብን ማዕከል ያደረገ በተለይ ሙገሣን ያዘለ መጣጥፍ ጽፌ ስለማወቄ አሁን ትዝ አይለኝም – በለመደብን የዘመን ወረርሽኝ ምክንያት ግለሰቡ ላይ ያለኝን ፖለቲካዊ ተቃውሞ ለማቅረብ ካልሆነ በስተቀር፡፡ አሁን ግን ባልተለመደ ሁኔታ በዚህ ብርቅና ድንቅ ዜጋ ላይ የተሰማኝን በድርበቡ ልናገር ይሄውና ጀመርኩ፡፡ በርሱ ውስጥም እርሱን መሰሎችን ሁሉ እንደማነሳ ይታወቅልኝ፡፡
ሰውን ለመወረፍ የሚተጋ ብዕርና አንደበት መመስገን የሚገባውን ግሩም ዜጋ ለማወደስ ቢሰንፍ አጉል ይሉኝታ ነው፡፡ በሀገሬ ኢትዮጵያ ወቅታዊና ዘመነኛ ሁኔታ ምክንያት እንቅልፍ አጥተው ከሚያ(ድ)ሩ ወገኖች አንዱ መሆኔን ላስታውስ ብደፍር ቅር የሚሰኝ አይኖርም ብዬ እገምታለሁ፡፡ ይህን መናገር ደግሞ አግባብ እንጂ ለራስ ሲቆርሱ ዓይነት ሊሆን አይገባም – የፈራሁ አስመሰለብኝ ልበል? ብዙ መሆን፣ ብዙ ማድረግ፣ ብዙ መሥራት እየቻሉ በሀገራቸው ጉዳይ ሌት ከቀን እየተጨነቁ አብዛኛውን ጊዜያቸውን የሚያባክኑና በዚያውም ይህችን አጭር ምድራዊ ዕድሜ በከንቱ የሚጨርሱ አሉ – ከነሱ ውስጥ አንዱ ነኝ፡፡ በግርድፍ ግምት በ30 ዓመታት ውስጥ …. ኢትዮጵያ ነፃ እስክተወጣ ከቆየሁ … ወይም ምናልባት ወያኔን ምሥጋን ይንሳውና ልጅ የሚወጣልኝ አይመስለኝም እንጂ የሚወጣልኝ ከሆነ …. ያኔ … እነዚህ ጅምር ዐረፍተ ነገሮች (ያልቃሉ)፡፡ የማይገባ ነገር ሲያጋጥም ትቶ ማለፍ ነው፡፡(የዛሬ ልጅ እንደዱሮው ዘመን ያባትን እግር ማጠብ ይቅርና ነጠላ ጫማ እንዲያመጣልኝ ባዘው በቃና ቲቪና በሞባይል ጌም ምክንያት ልቡ ጠፍቶ ትዛዜን የሚሰማኝ ተኝቼ ሁለትና ሦስት እመም እንቅልፌን ከደቃሁ በኋ ነው – ሊያውስ ወያኔ ሲያስተኛኝ አይደል! ልጅ ዱሮ ቀረ! በዋል ፈሰስ ልጆችን በመቀፍቀፍ የተለበለበ ግንድ እያሳደግን ነው – አእምሮው የኮሰመነ አካላዊ ዕድገት ብቻ!፡፡)
ወደጀመርኩት – ወደገደለው ላዝግም፡፡ ብዙ ጌታቸው ረዳዎች እንደሚኖሩ እገምታለሁ፡፡ እኔ ቢያንስ ሁለቱን አውቃለሁ፡፡ አንደኛው የወያኔ አፋዳሽ የሆነው የራያው ጌታቸው ረዳ ነው – የወያኔው ባለሥልጣን፡፡ የዩንቨርስቲ መምህር እንደነበርና ብዙ ችግር ያለበት ወፍ ዘራሽ ዜጋ መሆኑን ሰምቻለሁ፡፡ ሕወሓት ሁለት ታላላቅ ሞኛሞኝ ብሔሮችን የታቀደውን ያህል ባለማጋጨቱ ይህ ጅል ወያኔ በጸጸት መልክ ሲናገር በጀሮየ ሰምቼዋለሁ፡፡ መቀሌ ዩኒቨርስቲ ሲያሰተምር ከንዝህላልነቱ ብዛት የተነሣ ተማሪዎች ለፈተና ተቀምጠው ሳለ የማጠቃለያ ፈተና ማውጣቱንና ማባዛቱን ረስቶት ተማሪዎቹ በፈተና አዳራሽ ተቀምጠው እየጠበቁ ፈተናው ተባዝቶ መፈተናቸውን ሁሉ ከውስጥ አዋቂ ሰምቻለሁ፡፡ ሌላም ሌላም ሰምቻለሁ፡፡ ወያኔዎች የሚፈልጉትን ቆሻሻ ስብዕና አንድም ሳያዛንፍ መቶ በመቶ በማሟላቱ ምክንያት ለሥልጣን እንደታጨና እንደተሾመም ሰምቻለሁ፡፡ ለማንኛውም ስለዚህ ሰውዬ አሁን አያገባኝምና ምንም ባልናገር ምርጫየ ነው፡፡
የኢትዮሰማዩ ጌታቸው ረዳ፡፡ ይህ ምርጥ ዜጋ አሁን የሚሠራውን እንጂ የዱሮ ታሪኩን አላውቅም፡፡ ከፎቶው ውጭ በአካልም ሆነ በስልክ አንተዋወቅም፡፡ በሚዲያ ግን በሚገባ አውቀዋለሁ፡፡ የዚህን ሰው ድካምና ልፋት ኢትዮጵያ እናታችን እየመዘገበችለት ቢሆንም የበኩሌን ጥቂት ማለት እፈልጋለሁ – መብቴም ነው፡፡ ጥፋት ቢኖርበት እንደማንባርቅበት ሁሉ በአልሚነቱ አወድሰዋለሁ፡፡
ሰሞኑን አንድ መጣጥፍ ለተቃውሞው ጎራ ልኬ ነበር፡፡ እንደልማድ ሆኖብኝ ከላክሁ በኋላ የመጣጥፉን ርዕስ በኮፒፔስት እቀዳና ጉግል መፈለጊያ ላይ ደፍቼ ፈልግ እላለሁ፡፡ ያኔ በየትኛዎቹ ድረ ገፆች እንደወጣ አውቃለሁ፡፡ በየትኞቹ ደግሞ የቅርጫት ራት እንደሆነ ጊዜ እየሰጠሁ ቀስ በቀስ እረዳለሁ – የምዘናባቸውን ደግሜ በመላክ አስታውሳለሁ፡፡ በየትም ይውጣ በየትም አይውጣ ለኔ ዋናው ቁም ነገር አእምሮየን ሰቅዞ የሚያሰቃየኝ የእምዬ ኢትዮጵያ ጉዳይ ከኔ ወጥቶ ቢያንስ ለአንድ ሰው መድረሱ ነው፡፡ ዕድሌ ከሰመረ በዛ ባሉ ድረገፆች ይለጠፋል፡፡ ነገሬ አልጥም ካለና ከስኳሩ እሬቱ ከበዛ በጥቂቶች ወጥቶ በሌሎቹ ይቀራል፡፡ በውነቱ ምንም አይመስለኝም፡፡ ለምን ድርሻየን ተወጥቻለሁና፡፡ ሁሉንም ማስደሰት እንኳንስ እኔ ፍጡሩ ፈጣሪ ራሱም የሚችል አይመስለኝም፡፡ እናም ቢለጠፍ ባይለጠፍ በተለይ አሁን አሁን ምንም አልልም – ማለቴ እንደዱሮው አይከነክነኝም፤ ምንአልባት እያደግሁ ይሆን? እንዲያ ከሆነ ደስ ይለኛል፡፡ ማደግን ማን ይጠላል! ይህን ስል ግን የራሳቸው ፍላጎትና የፖለቲካ አቋም የሆነውን ቢሆን የሰዎችን ሃሳብ ግን ተቀብለው ካለ (ምንም አድልዖ ብል ሰው እንዳይታዘበኝ ፈራሁ እንጂ) የሚያስተናግዱ እንደሀበሻ ድረገፅ ያሉ ለሁሉም ተደራሽ ሚዲያዎችን ጠቅሼ ሳላመሰግን ባልፍ አግባብ አይሆንም፡፡(የነዚህ ድረገፆች አስተዋፅዖ መቼስ ከሺህ ባታሊዮን ጦር ይበልጣል፤ ጊዜው ሲደርስ …)
ጌታቸው በርግጥም ጌታቸው ነው፡፡ ስም ይቀድሞ ለነገር ይባላልና፡፡ የጌታቸው ብሔር ኢትዮጵያዊነት ነው፡፡ በወያኔ ቋንቋና የደም ምች ልክፍት ካየነው ደግሞ ጌቾ ትግሬ ነው፡፡ ጌታቸው ተደብቀው ስለሀገራቸው የሚያብዱና የሚቆዝሙ ጥቂት ትግሬዎችን ወክሎ በዓለም አቀፍ ደረጃ በወያኔ ዕኩይ ድርጊት ምክንያት – ብዘው ተኝቶ እያንቀላፋ በሚገኝበት ወቅት – እንደጥቂቶቻችን ስለሀገሩ እያበደና እየሰከረ ያለ ግሩም ዜጋ ነው፡፡ ወንድምና እህቶቹ እንደዝንጀሮ ከያሉበት ተጠራርተው ሲያበቁ የኢትዮጵያን ክምር እየዘረጋገፉ የበሉትን በልተው የቀረውን ለነገ እንኳን እንዳይተርፍ ለባዕዳን እየሸጡና እያመነቃቀሩት በሚገኙበት ሁኔታ እርሱ የሞት ዐዋጅ እንደታወጀባቸው ዐማሮች በስደት እየኖረ፣ ድረገፅም ከፍቶ ስለዐማሮች ከዐማሮች ከራሳቸውም በላይ ከፍተኛ መስዋዕትነትን እየከፈለ ያለ ብርቅዬ ዜጋ ነው፡፡ ብዙ ዐማራ ወገኖቹ በወያና በቅጥረኞቹ እየታረዱ በተድላና በደስታ ሲኖር – በሀገር ውጥም በውጭ ሀገርም – እርሱ ግን ክርስቶሳዊ የሚሢሕነት ግዳጁን እየተወጣ ያለ ከንፍሮ የወጣ ንጹሕ ስንዴ ነው፡፡ በዚህ ረገድ ተናግሬ መጨረስ አይቻለኝም፡፡ ደግሞም ማጋነን የሌለበት እውነት ነው፡፡ እባካችሁን የሰውን ጠንካራ ጎን በሕይወት እያለ መመስከርን እንልመድ፡፡ በዚህ ረገድ ፈረንጆች ጎበዞች ናቸው መሰለኝ፡፡ እኛ የሚቀናን መዘራጠጥና መሰዳደብ ይመስለኛል፡፡ ከነብሂሉ “አመስጋኝ አማሳኝ” እንላለን፤ የአመስጋኝን ቅስም ለመስበር፡፡ ኩሸትንና ግነትን፣ በከንቱ መወዳደስንና በእከክልኝ ልከክልህ መንገድ እስካልተራመድን ድረስ በእውነት ላይ ተመርኩዘን ጥሩን ሰው ብናመሰግን ምን አለበት? ተመስጋኝም ሳይኩራራና ምናባዊ የትዕቢት ቆጥ ላይ ራሱን ሳይሰቅል ለበለጠ መልካም ሥራ እንዲተጋ ቢሆን አካሄዳችንና መዳረሻችን ያምራል፡፡ አቤት የሚቀረንን ነገር ሳስበው….፡፡ እንደማኅበረሰብና እንደሀገር መኖር ልንጀምር ስንውተረተር ወያኔ መጣና ድራሻችንን አጠፋው፡፡ ከዚህ ሁሉ የሞራል ስብራትና የኑሮ ንቃቃት መቼ ማገገም እንምንጀምር አንድዬ ይወቅ፡፡…
በቀደም ለታ የሰደድኩትን መጣጥፍ በየት እንደወጣ ስፈትሽ ታዲያን በርሱ ድረገፅ መለጠፉን ተረዳሁ፡፡ በጣም ገረመኝ፡፡ ያን መጣጥፍ እንኳንስ የትግሬ ደም ያለበት ሌሎችም ፈርተው ትተውታል፡፡ ከዚያ ቅጽበት ጀምሮ አንዳች ነገር ተሰማኝ፡፡ ሰውነቴንም ወረረኝ፡፡ ገነት ዘውዴን የመሰለች “ዐማራ”፣ ልደቱ አያሌውን የመሰለ “ዐማራ”፣ በብአዴን ውስጥና በሕወሓት ውስጥ ለሆዳቸው ሲሉ ዐማራነታቸውን እንደኮት አውልቀው ጥለው ወይም ዐማራነት ቁምጥና ይመስል ደብቀው ዐማሮችን እያስፈጁ የሚገኙ ዜጎች ቁጥር ቀላል አለመሆኑን የሚገነዘብ ሰው ይህን ሰው ከትግሬዎች ጉያ ፈልቅቆ አውጥቶ እንደዚህ ለዐማራው ዋቢና ጠበቃ እንዲሆን ያደረገ አንድ ኃይል መኖር እንዳለበት ያምናል – ልክ እንደኔ፡፡ ለእግዚአብሔር የሚሣነው ነገር የለምና ሊሆን ያለው ሁሉ ሊሆን የግድ ሆነ- እናም የኢትዮጵያ አምላክ ይመስገን ዐማሮችን በትግሬ ጎራዴ የሚያስፈጁ ሆዳም ዐማሮች በሞሉባት ኢትዮጵያ ይህን መሳይ ከተራ ስብዕና በላይ ልዩ ስብዕናን የተላበሰ ትግሬ አገኘን፡፡ ይህን ሰው ማመስገንና መውደድ ምንድን ነው ኃጢኣቱ ታዲያ? “የጊዮርስን ግብር የበላ…” እንዳትሉኝ እንዲህ የምለው የአንዳንዶችን ሽርደዳ አስቀድሜ ስለማስብ ነውና ይቅርታ፡፡ (በነገራችን ላይ ጌች – በናታቸው ማሕጸን ውኃ ሆነው ቢቀሩ በሚሻላቸው ከንቱ ዜጎች – የየትኛውም ነገድና ጎሣ አባላት ሊሆኑ ይችላሉ – ዘለፋና ዛቻ እጅ ሳትሰጥ – አምናለሁ ደግሞ እንደማትሰጥ – በጀመርከው የተቀደሰ ተግባር ቀጥል፡፡ ፈለግህንም በመሰል ጥሩ ዜጎች ለማዳበር ሞክር፡፡)
“ታዲያ አሁን ምን ይጠበስልህ?” የሚለኝ ወለፈንዴ አይጠፋም መቼም፡፡ ምንም አይጠበስልኝም፡፡ ጌታቸውም ያደረገው ሰው ሆኖ ከተፈጠሩ ዘንድ ማንም ሊያደርገው የሚገባውንና የሚጠበቅበትን ነው በተግባር ያሣየው – የተሰጠውን መክሊት ተረድቶ በአግባ ተጠቀመበት፤ ለኅሊናው አደረ፡፡ በቃ፡፡ ከማንም ከምንም ሽልማትም ሆነ ከንቱ ውዳሤን የሚፈልግ አይመስለኝም፡፡ በሕይወቱ ቆርጦ ወደ ትግሉ የገባው ልዩ ሙገሳንና ውዳሴን ፈልጎም አይደለም – “በሕይወቱ ቆርጦ” ስል እነአሰፋ ጫቦ፣ እነሻለቃ ጃተኒና መሰል የወያኔና መሰል ሰይጣናት ረጃጂም ክንድ ሰለባዎች ትዝ አሉኝ፡፡ ለማንኛውም ይህንን ተፈጥሯዊ እንደሆነ የምገምትለትን ጠባዩንም ከርሱ ጋር ሳልነጋገር በ”ቴሌፓቲክ” ምናባዊ የጉዞ መስመር አውቀዋለሁ፡፡ የርሱን ዓይነት ዕድል የሚያገኙ ግን እጅግ በጣም ጥቂቶች ናቸው፡፡ በኛ ሀገር ሁኔታ ከአንድ እጅ ጣቶች ቁጥር እንኳን የማይዘሉ ናቸው፡፡ ከዚህ በላይ መታደል የለም፡፡ ሰው “ክሎን” እየተደገ አይዘራ ወይ አይሰራጭ ሆኖ እንጂ ጌችን በላብራቶሪ እያባዙ በመላዋ ሀገራችን ቢዘሩት ይሄኔ ኢትዮጵያ የት በደረሰች፡፡ በመንፈስ ቀናሁብህ ጌታቸው ረዳ!
ጌታቸው እያደረገ ያለው የሚጠበቅበትን ቢሆንም አድናቆትና አክብሮት ሊያሰጠው የቻለውን ነገር ትንሽ ሰፋ አድርጎ መመልከት ተገቢ ነው፡፡ የመንጋን ጭፍን ስሜት አሸንፎ ራስን መሆን እንደብርቅ በሚታይባት ዓለማችን ውስጥ ጌታቸውን የመሰሉ እውነተኛ ሰዎች ቢደነቁና ቢወደሱ ከሚገባቸው በታች ነው፡፡ በዚህ ዘመን ሰው መሆን ወይም ሰው ሆኖ ለመገኘት መሞከር ከባድ ነው፡፡ ለአብነት ከመንጋህ መውጣት በራሱ አንድም ዕብድ ያሰኝሃል አንድም በሌላው አቅጣጫ ካየነው ለሰው መለኪያነት የሚውል እጅግ ጤናማ ስብዕናን ያሰጥሃል፡፡ ይህ ደግሞ እንደተመልካቹ ነው፡፡ ትግሬዎች ጌችን እንደ ዕብድና ወፈፌ ሊያዩት ይችላሉ፡፡ ጌችን እኔና መሰሎቼ እንደ የሰው መለኪያ ሚዛን ልንቆጥረው እንችላለን፡፡ እነዚህን መሰል ሰዎች ጠላታቸው ብዙ ነው ታዲያ፡፡ በዚህኛው ጎራ የክህደትን በዚያኛው ጎራ ያለመታመንን ችግር እያተረፉ የሚሰቃዩበት ሁኔታ መኖሩ አይካድም፡፡ ስለዚህም ነው ይህን ዓይነቱን ፈተና ለማሸነፍ ጠንካራ ስብዕና መላበስ የሚኖርባቸው፡፡ ብዙ ፈላስፎች በወፈፌነት የተፈረጁትና የሚፈረጁት ከመንጋው የስቅሎ ስቅሎ የዕውር ድንብር ዳንኪራ ወጥተው በጤናማ አስተሳሰብ በመመራት ለማኅበረሰቡ የሚበጀውን ነገር ስለሚጠቁሙ ነው፡፡ ስንቶች እኮ ተሰቅለዋል፤ ስንቶች በመርዝ ተገድለዋል፡፡ ስንቶች እኮ ለእስርና ለግዞት ተዳርገዋል፡፡ ስንቶች እኮ ጎዳና ላይ ተጥለው አይሆኑ ሆነዋል፡፡ ይቺ ዓለም?
“ክርስቲያን በመሆኑ ብቻ በእምነቱ የምትገድሉት ከሆነ እኔን ከርሱ ቀድማችሁ ግደሉኝ” ብሎ አንገቱን ለሠይፍ የሚሰጥ ሙስሊም ሲገኝ የሰው መለኪያ ነው፡፡ “እስላም በመሆኑ ምክንያት የምትገድሉት ከሆነ በቅድሚያ የኔን ደረት በጦር ወግታችሁ ግደሉኝ” የሚል ክርስቲያን ሲገኝ ይህ ሰው የሰው መለኪያ ሚዛን ነው – እኔ በፍርሀት ተሸማቅቄ ብዙ ዐማሮች ሲገደሉና ሲታሰሩ በጎመን በጤና እሞቀ ቤቴ ቁጭ ብዬ ስኖር ጌታቸው ረዳ ስለኔ ይጮሃል፤ ስለኔ ይከራከራል – በዘሩ ሳያገባው በነገዱ ሳይመለከተው – ከሞቀ የአራት ኪሎ ቤተ መንግሥቱ ወጥቶ ለዚያውም፡፡ ሃይማኖትና ዘር ዓለምን እየበጠበጡና ከርሰ መቃብሯን እያቃረቡ እንደሆነ ግልጽ ነው፡፡ እነዚህን ይበልጡን ሰው ሰራሽ የሆኑ ድንበሮች በመጣስ በሰውነት የጋራ ገመድ ተመርቶ ለሰው ልጅ አጠቃላይ ነፃነት የቆመ ሰው ጽላት ቢቀረጽለት፣ ግዑዙ ሃውልት ቢቀምት ቢያንሰው እንጂ አይበዛበትም፡፡ ብዙ ማለት ይቻላል፡፡ጌታቸው ረዳ ከነዚህ ዓይነቶቹ ግሩም የዓለም ዜጎች አንዱ መሆኑን የምመሰክርለት መሃላ ቢፈቀድ ኖሮ በኅያው እግዚአብሔር ስም እየማልሁ ነበር፡፡
በደቡብ አፍሪካ የአፓርታይድን ሥርዓት የሚቃወሙና በዚያም ሳቢያ መከራ የሚገፉ ነጮች ነበሩ፡፡ በሌላም በኩል ከነጮቹ ጋር ተባብረው የአፓርታይድን ሥርዓት ዕድሜ የሚያራዝሙ ሆዳም ጥቁሮች ነበሩ፡፡ በፀረ ባርነት ትግል ወቅት (Negritude Movement) ጥቁሮች ለነፃነታቸው ሲታገሉ አንዳንድ ጥቁሮች ደግሞ በተቃራኒው “ጥቁር የነጮች አገልጋይ እንዲሆን የተፈጠረ ነው” በሚል መፈክርና እምነት ከነጮች ጋር ተደርበው ጥቁሮች ወገኖቻቸውን ይዋጉ ነበር – ለዚያው መከረኛ ሆድ ብለው(ሆዳችን እንኳንስ በጀርባችን አልሆነ የሚባለው እውነት ነው!)፡፡ ለዚህ ነው እንግዲህ ሰው መሆን ከባድ ነው የሚባለው፡፡ ይህን መሰሉን የዘር፣ የቀለምና የሃይማኖት አሽክላ ሰብሮ በመውጣት ለእውነተኛ የሰው ልጅ ነፃነት መቆም ያስቀናል፡፡ ለዚህ ዓይነት ሰው አንድ መጣጥፍ አይደለም ብዙ መጻሕፍት ቢጻፉለትም አሁንም ያንሰዋል፡፡ ይህን ለመናገር አዲስ አበባ ላይ ተገኝቶ ትግሬዎች የሚያደርጉትን መመልከት ብቻ በቂ ነው፡፡ ከነዚህ ለይቶላቸው ካበዱና መሬትን ለመርገጥ ከተጠየፉ የጠፉ ትግሬዎች ውስጥ እንዲህ ዓይነት ሰው ማግኘት በበረሃ ላይ በዛፎች የተከበበ ምንጭ (oasis) እንደማግኘት ነው፡፡ የምለው የማይገባው ካለ ወደኢትዮጵያ ይምጣና ትንሽ ይጎብኘን – ካስቻለው፡፡
ስለጌች ሳነሳ ከአንዳንዶች ጋር የሚጋጭባቸውን ሁኔታዎች ዘንግቼ አይደለም፡፡ ጌታቸው የግንባር ሥጋ መሆኑን አውቃለሁ፡፡ ነገርን የማይሸፋፍንና መስሎ ማደርን የማይወድ ሰው ከጥቂቶች ጋር ብቻም ሣይሆን ከብዙዎች ጋር አስፈላጊ ሆኖ ከተገኘም ከሁሉም ጋር መጋጨት አግባብ የሚሆንበት ጊዜ ሊያጋጥም ይችላል፡፡ ወደ ዝርዝሩ መግባት አልፈልግም – መነሻየ ያ ስላልሆነ፡፡ ግን ይህን መሰል ጠባዩን እንደማውቅለትና እንደምረዳለትም በዚህ አጋጣሚ መጠቆም ስለምፈለግ ነው፡፡ በተረፈ በነገር አለመስማማት ወደ ንቁሪያና መዘላለፍ ባይወስደን መልካም ነው፡፡ አለመስማማትን በጨዋነት ገልጦ በሚስማሙባቸው ነጥቦች ብቻ አብሮ መጓዝም ጨዋነትና ብልኅነት ነው – ለሁሉም፡፡ የኛ ሁኔታ ግን ወይ የነርሱ ነህ አለዚያም የኛ ነህ – ከዚህ ውጭ ያለህ አማራጭ ጠባብ ነው፡፡ አማራጭ የማይሰጥ የልበሥውራን ፖለቲካ አራማጆች ሆነን ተቸግረናል፡፡ ሆደ ሰፊነት በእህል ብቻ ተወስኖ ቀረና ይህቺ ክብ ጠረጴዛ የሚሏት ነገር ለምግብ ቤት አገልግሎት ብቻ ዋለች፡፡ ፈርንጆች በዱላ ቀረሽ ክርክር ከተመነቃቀሩ በኋላ (ኧረ አንዳንዴስ ይደባደባሉ!) ከአዳራሽ ሲወጡ ይረሱትና በፍቅር ወደፊት ይቀጥላሉ፡፡ እኛ ግን አንዴውኑ አንጀምረው እንጂ የሽሚዛችንን እጅጌ መጠቅለል ከጀመርን የመረዝነውን ሰው ጉድጓድ ውስጥ ካላስገባን ዕረፍት የማናገኝ ጥቂቶች አይደለንም፡፡ ከዚህ በላይ መረገም ደግሞ የለም፡፡ ሰው የመሆኛችን ጊዜ ናፈቀኝ፡፡ የሚገርመው ደግሞ ከሀገር የወጡትም ስንትና ስንት ሥልጣኔና የሰው ልጅን መተሳሰብና አንድነት በየሚኖሩባቸው ሀገራት እያዩ ዘር ከልጓም ይስባልና አንድም ነገር አይማሩም፡፡ እዚያም ሆነው ማባላትንና ማናከስን ይቀጥላሉ – ቢያንስ በኢንተርኔት ወንጭፍ፡፡
ለማንኛውም ትኩረቴ የኢትዮሰማዩ አዘጋጅ ጌታቸው ረዳ ስለሆነ እንጂ በሀገራችን ተጨባጭ ሁኔታ ሳቢያ አድናቆቴንና አክብሮቴን የምገልጽላቸው ብዙ ምርጥ ምርጥ ዜጎች እንዳሉ መናገር እፈልጋለሁ – ስላልተነሳሁበት ለምሣሌ የቴዲ አፍሮን መስዋዕትነት እዚህ ላይ አልጠቀስኩም፤ የጥቁሩን ዕንቁ የኦባንግ ሜቶንም ገድል አላወሳሁም – ማንን አንስቼ ማንን እተዋለሁና፡፡ ስንቱ አረሆ ወያኔን እያወደሰ በየምሽት ክበቡ ቀፈቱን ሲያንዘረጥጥ ይህ ብላቴና -ቴዎድሮ ካሣሁን – ስለሀገሩ ይዋደቃል፡፡ አሁንም “ሰው በመኪናው እንዳይገጭ” እየጸለይኩ ነው በነገራችን ላይ፡፡ ወይ ወያኔ! ወንጀልን በሴከንድ ውስጥ እንዴት ፍጥር እንደሚያደርጓት ይገርመኛል፤ ደግሞም አለማፈራቸው! …
ላጠቃል፡፡ ጌች እግዚአብሔር ይባርክህ፤ አንተን መሰሎችም እግዚአብሔር ይባርካቸው – ለመንታ መንገደኞችም ልብ ይስጣቸው፤ በዘረኝነት የጨለማ አረንቋ ውስጥ ለሚዳክሩትም እግዜር ይድረስላቸው – ያለኝ ብቸኛ ሀብት ምርቃት ነውና እኔንም ጌታ ይስማኝና የልቤ ሞልቶ የኢትዮጵያን ትንሣኤ ለ40 እና 50 ዓመታት ብቻም ቢሆን ያሳየኝና ይውሰደኝ – ከተመኙ አይቀር እንዲህ ነዋ! ውድ ወንድሜ የኢትዮሰማዩ ጌታቸው ረዳ በመጣጥፌ ምክንያት በሆዴ ያለውን አስወጣሃኝ – እግዜር ይይልህ እንዳልልህ አንጀቴ አይችልም፡፡ ደግሞም አንተን መሰል ቅንና ፀረ ወያኔ የሆኑ ትግሬዎችን እንደማስከፋ በኋላ ላይ በቁጭት ተገንዝቤ በመጣጥፌ ላይ አንድ አንቀጽ ጨምሬ ልኬ ነበር፡፡ አንተ የለጠፍከው ግን የፊተኛውን ነው፡፡ መቼም እስካሁን ዝም ብለህ ትቀመጣለህ ብዬ አልገምትምና ወ(ላ)ልደህ ከሆነ ዘርህ ይባረክ፡፡ በደጉ ዘመን እንደሙሤ ድልድይ ሆነው ይህን ክፉ ዘመን ከሚያሻግሩን ብርቅዬ ዜጎቻችን አንዱ ነህ ብዬ አምናለሁና እግዚአብሄር ጠባይህን አያስለውጥብን፡፡ አንዳንዴ ነሸጥ ሲያደርገን ባለውለታን እንደዚህ ማመስገኑና በደግ ማውሳቱ ክፋት የለውምና ሌሎቻችንም ይልመድብን፡፡ ቻው፡፡ ለገምቢ አስተያየት – ma74085@gmail.com – ማነህ እጅጉ ነህ እጅቡ የተባልክ ሰውዬ ደግሞ በአቡነ አረጋዊ ይሁንብህ የኔ ጽሑፍ ይቅርብህ፤ ስድብ ደግሞ የትንሽነት ምልክት ነው… እንዴ፣ ነውር አይደለም?)
የቀድሞው የሰማያዊ ፓርቲ አመራር ዮናታን ተስፋዬ ረጋሳ በተከሰሰበት የሽብርተኝነት ወንጀል ጥፋተኛ ተብሏል። በዮናታን የተከሰሰው “በፀረ-ሽብርተኝነት አዋጅ ቁጥር 652/2001 ዓ.ም አንቀፅ(4) ስር የተደነገገውን በመተላለፍ” ነው። በዚህም የኦነግ ዓላማን ለማሳካት አመፅና ብጥብጥ እንዲቀጥልና ሌሎችን ለማነሳሳት አስቦ በፌስቡክ ገፁ ላይ በሚወጣቸው ፅሁፎች የሽብርተኝነት ድርጊት ለመፈፀም ማቀድ፣ ማዘጋጀት፣ ማሴር እና ማነሳሳት ወንጀል ተከሷል። በማስረጃነት የቀረበው ከሕዳር 24/2008 ዓ.ም እስከ ታህሳስ 11/2008 ዓ.ም ባሉት ቀናት በፌስቡክ ገፁ ላይ ያወጣቸው ፅሁፎች ናቸው። ከእነዚህ ውስጥ በ2ኛ ተራ ቁጥር ላይ የተጠቀሰው እንዲህ ይላል፡-
“በቀን 11/04/08 ዓ/ም (ዲሰምበር 21 2015 4፡32 AM) ከቀኑ 10፡32 በሚጠቀምበት ፌስቡክ ‘ኢህአዴግ ችግር ማዳፈን እንጂ መፍታት የሚያስችል አቅም የለውም’ በሚል ከፃፈው ፅሁፍ ውስጥ ‘አምና ከ40 በላይ የኦሮሞ ተማሪዎችን ገደሎ ችግር የፈታ የመሰለው ኢህአዴግ ዘንድሮም ከአምናው ሳይማር ዜጎችን በመግደል ችግሩን ለመፍታት እየጣረ ነው። በቀና መንገድ ችግር ከመፍታት አፈና ምላሽ ሆኗልና ወደ የማይቀረው አመፅ እየተንደረደርን መሆኑን የሰሞኑ ተቃውሞና የገጠመው ምላሽ ከበቂ በላይ አስረጂ ነው’ የሚል ቀስቃሽ የሆነ ፅሁፍ በመፃፍ ሌሎችን እንዲነሳሱ በማድረጉ” አቃቤ ሕግ ለፌዴራል ክፍተኛ ፍ/ቤት ልደታ ምድብ ችሎት ካቀረበው የክስ ቻርጅ ውስጥ የተወሰደ
ታዲያ ይህ ፅሁፍ እንዴት ሆኖ ዮናታን በተከሰሰበት የሽብር ወንጀል በማስረጃነት ሊቀርብ ይችላል? በእርግጥ ለዚህ ብቻ ሳይሆን በአጠቃላይ በክስ ቻርጁ የተጠቀሱ ፅሁፎችን አንድ-በአንድ ብንመለከት “ይሄ እንዴት ፅሁፍ የሽብር ወንጀል በማስረጃነት ሊቀርብ ይችላል?” እያላችሁ ትጠይቃላችሁ። ይሁን እንጂ፣ በሕግ መሠረት ለአንዱም ጥያቄ አጥጋቢ ምላሽ አታገኙም። በእርግጥ ጥያቄው መልስ-አልባ ሆኖ ሳይሆን የተሳሳተ ስለሆነ ነው። ለተሳሳተ ጥያቄ ትክክለኛው መልስ ጥያቄውን ማስተካከል ነው። ለምሳሌ፣ ከላይ የተጠቀሰው ፅሁፍ “እንዴት በሽብር ወንጀል ተከሳሽ ላይ ማስረጃ ተደርጎ ሊቀርብ ይችላል?’ ብሎ መጠየቅ ስህተት ነው። ከዚያ ይልቅ፣ “ከሳሽ ወይም መንግስት ለምን በዚህ ፅሁፍ ተሸበረ?” በሚል መስተካከል አለበት።
ከ2007 ዓ.ም ጀምሮ የኢህአዴግ መንግስት ከሕዝብ ለሚነሱ ጥያቄዎች ምላሽ የሰጠበትን አግባብ በጥሞና ሲከታተል ለነበረ ሰው “ኢህአዴግ ችግርን ማዳፈን እንጂ መፍታት የሚያስችል አቅም የለውም” የሚለው ፅሁፍ ይዘት ሙሉ-በሙሉ “እውነት” እንደሆነ መገንዘብ ቀላል ነው። በተለይ በአምቦ ከተማ በተፈጠረው ችግር ተማሪዎች መገደላቸው የማይካድ ሃቅ ነው። በሕዳር 2008 ዓ.ም የአመፅና ተቃውሞ እንቅስቃሴው እንደገና ሲቀሰቀስ የኢህአዴግ መንግስት የሕዝብን ጥያቄ ተቀብሎ ችግሩን በቀና መንገድ ከመፍታት ይልቅ በኃይል ለማፈን በመሞከሩ ሀገሪቷን ለከፍተኛ አመፅና አለመረጋጋት ዳርጏታል። በዚህ ምክንያት፣ በመቶዎች የሚቆጠሩ ዜጎች መገደላቸውን፣ ብዙ ሺህዎችን ለአካል ጉዳት መዳረጋቸውንና ከመኖሪያ ቄያቸው መፈናቀላቸውን፣ እንዲሁም በቢሊዮን የሚቆጠር የሕዝብና የመንግስት ንብረት መውደሙን ማንም አያስተባብልም። ሌላው ቀርቶ ዮናታንን የከሰሰው መንግስት እንኳን ይህን ሃቅ ሊያስተባብል አይችልም።
ታዲያ የዮናታን ፅሁፍ ሙሉ በሙሉ የማይካድ ሃቅ ሆኖ ሳለ ፀኃፊው በሽብር ወንጀል የተከሰሰው ለምንድነው? ፀኃፊው “በሌላ ዓይነት የሽብር ድርጊት ተሰማርቶ ነበር” ቢባል እንኳን ይህን ፅሁፍ በማስረጃነት ሊቀርብ የሚችልበት አግባብ የለም፡፡ ስለዚህ፣ ተከሳሽ፥ ዮናታን ተስፋዬ የፈፀመው የወንጀል ተግባር በተጠቀሰው ፅሁፍ እውነትን በትክክል መግለፁ ነው። በከሳሽ፥ የኢህአዴግ መንግስት ላይ የደረሰው ጉዳት ደግሞ እውነት እንዲያውቅ መደረጉ ነው።
በመሰረቱ፣ እውነታን ከሌሎች መደበቅ በሚሹ ዘንድ ስላለፈው፣ ስለአሁኑ ወይም ስለወደፊቱ ግዜና ሁኔታ በትክክል መናገርና መፃፍ ከአሸባሪነት ተለይቶ ሊታይ አይችልም። በተለይ አምባገነን መንግስታት ደግሞ ሀገሪቱ ስላለችበት ሁኔታ፣ ሕዝቡ ስለሚያነሳቸው ጥያቄዎች፣ ሌላው ቀርቶ ስለራሳቸው ሥራና አሰራር ማንም እንዲያውቅባቸው አይፈልጉም። ምክንያቱም፣ ሁሉም አምባገነን መንግስታት በስልጣን ላይ መቆየት የሚችሉት፤ አንደኛ፡- ብዙሃኑ የሕብረተሰብ ክፍል ስለ ፖለቲካዊ መብቱና ነፃነቱ በቂ ግንዛቤ ከሌለው፣ ሁለተኛ፡- የሲቭል ማህበራትና ድርጅቶች በፖለቲካው ውስጥ ንቁ ተሳትፎ ካላደረጉ እና ሦስተኛ፡- የዓለም-አቀፉ ማህብረሰብ ስለ ሀገሪቱ ፖለቲካዊ ሁኔታ በቂ ግንዛቤ ከሌለው ነው።
ነገር ግን፣ የኢንተርኔት ፋይዳና አጠቃቀም ከላይ ከተጠቀሰው ሁኔታ ፍፁም ተቃራኒ ነው። ለምሳሌ፣ አንድ በጉዳዩ ላይ የተሰራ ጥናት የሚከተለውን ድምዳሜ አስቀምጧል፡-
እንደ ፌስቡክ ያሉ ማህበራዊ ድህረ-ገፆች በተለያዩ የሕብረተሰብ ክፍሎች ዘንድ እንደ የውይይት መድረክ ሆነው እያገለገሉ ይገኛል። ዜጎች ሃሳብና መረጃን በቀላሉ እንዲለዋወጡ ምቹ ሁኔታ ይፈጥራል። የሙያና ሲቭል ማህበራት ከሕብረተሰቡ ጋር አሳታፊ የሆነ ግንኙነት እንዲኖራቸው እና በፖለቲካው ውስጥ የሚጠበቅባቸውን ሚና እንዲጫወቱ ያግዛሉ። የዓለም-አቀፉ ማህብረሰብ ስለ ሀገሪቱ ፖለቲካዊ ሁኔታ በቂ ግንዛቤ እንዲኖረው ያስችላሉ። በዚህ ምክንያት፣ እንደ ኢህአዴግ ባለ አምባገነናዊ መንግስት ላይ ከፍተኛ የሆነ የሕልውና አደጋ ይጋርጣሉ።
በአጠቃላይ፣ ዮናታን ተስፋዬ በፌስቡክ ገፁ ባወጣቸው ፅሁፎች ምክንያት በሽብርተኝነት ወንጀል መከሰሱና በዚህም ጥፋተኛ ሆኖ የመገኘቱ ሚስጥርን ለመረዳት ከዚህ ጋር አያይዞ መመልከት ያስፈልጋል። ለዚህ ደግሞ በክስ ቻርጁ ላይ በማስረጃነት የቀረቡትን ጽሁፎች በዝርዝር መመልከት ብቻ ይበቃል። ዩናታን ከሕዳር – ታህሳስ 2008 ዓ.ም ባሉት ቀናት በሀገሪቱ ስለተከሰተው አመፅና አለመረጋጋት በእውነታ ላይ የተመሰረተ ትክክለኛ መረጃ የያዙ ፅሁፎችን በፌስቡክ ገፁ ላይ አውጥቷል። በእነዚህ ፅሁፎች አማካኝነት ብዙሃኑ የሕብረተሰብ ክፍል፣ የተለያዩ የሲቨል ማህበራትና ድርጅቶች፣ እንዲሁም የዓለም-አቀፉ ማህብረሰብ በወቅቱ ስለነበረው የሀገሪቱ ፖለቲካዊ ሁኔታ ትክክለኛ መረጃ እንዲደርሳቸው አድርጓል። በዚህም በኢህአዴግ መንግስት ላይ የሕልውና አደጋ እንዲጋረጥ የበኩሉን አስተዋፅዖ አበርክቷል። በወቅቱ በሀገሪቱ ስለነበረው የፀጥታና አለመረጋጋት ችግር፣ ሕዝቡ ስለሚያነሳቸው የመብትና ነፃነት ጥያቄዎች፣ እንዲሁም የመንግስትን ሥራና አሰራር በመተቸትና በመፃፍ የኢህአዴግ መንግስትን አሸብሯል። በዚህ ምክንያት፣ መንግስት የፀረ-በሽብርተኝነት አዋጅ ቁጥር 652/2001 ጠቅሶ ከሰሰና ጥፋተኛ ነህ አለው። በእውነት ላይ የተመሰረተ ትክክለኛ መረጃ ክፉኛ ለሚያሸብረው መንግስት ከዮናታን ተስፋዬ የባሰ አሸባሪ ከቶ ከወደየት ይገኛል?
“ጆሮን የተከለው አይሰማምን? ዓይንን የሠራው አያይምን? አሕዛብንስ የሚገሥጸው፥ ለሰውም እውቀት የሚያስተምረው እርሱ አይዘልፍምን? የሰዎች አሳብ ከንቱ እንደ ሆነ እግዚአብሔር ያውቃል” መዝሙር 94፣ 9
የሙስናውን ደረጃም በቅርቡ አቡነ ማቴዎስ ለሸገር ራድዮ እንደተናገሩት ” ሁኔታው ከአቅም በላይ ሆኗል” ብለዋል። ከአቅም በላይ የሆነ ነገር በእግዚአብሔር በምታምን ቤተ ክርስቲያን ውስጥ ፈፅሞ ቦታ ባይኖረውም እርሳቸው ግን ብለውታል።በተለይ ይህ ፅሁፍ በሚፃፍበት ሰዓት በሀገር ውስጥ እና በውጭ የሚገኙ ብፁዓን ሊቃነ ጳጳሳት በአሜሪካ እና አዲስ አበባ የግንቦት ርክበ ካህናት የሲኖዶስ ስብሰባ ላይ ናቸው። በውጭ በአቡነ መርቆርዮስ በአገር ውስጥ በአቡነ ማትያስ ሰብሳቢነት። ይህ በእራሱ እንደ ሀገር አንዱ ስብራታችን ነው።የዘመናችን ቁስል ነው።ይህንን ቁስል ለልጆቻችን ሳይተላለፍ እንዴት ማጠገግ እና ማሻር ይቻላል? የሚለው በእያንዳንዱ ምእመን እና አባቶች ላይ የወደቀ ሸክም ነው።ይህ ሁሉ የሆነብን ይህ ስርዓት በጎሳ ላይ የተመሰረተ መከራ በላያችን ላይ ከጫነብን ጊዜ ጀምሮ ነው።እዳው ግን ይሄው እሳክሁን ቤተ ክርስቲያኒቱን እና ሀገሪቱን እያንገላታት ነው።የሚገርመው የቤተ ክርስቲያንን መከፋፈል በፅኑ ስርዓቱ እንደሚደግፈው ለመረዳት ላለፉት 25 ዓመታት ችግሩን እንደ ችግር አይቶ ለመፍታት ስንዝር ያህል የሄደበት ሂደት አለመኖሩን መመልከቱ በእራሱ በቂ ነው።ይልቁንም አባቶች በእራሳቸው ወደ ውይይት መድረክ ሲቀርቡ (የዳላስ ቅዱስ ሚካኤል ውይይትን ያስታውሷል) እነ አቦይ ስብሐት ተነስተው “መሰቀል አለባቸው” እና ሌሎችም አባባሎች በመናገር የቀድሞው ፕሬዝዳንት አቶ ግርማ ወ/ጊዮርጊስን የተናገሩትን እንዲያጥፉ በማስፈራራት ጭምር ኢትዮጵያ የቤተ ክርስቲያኗ አባቶች ለሁለት እንዲከፈሉ ከወትሮውም የሰሩ መሆናቸውን ዳግም አስመስክረዋል።
በእዚህ ሰዓት ምእመን ጳጳሱን የሚጠብቅበት፣ዲያቆኑ ቄሱን የሚጠብቅበት ወቅት አይደለም።ምዕመኑም ዲያቆኑን የሚጠብቅበት አይደለም።ኢትዮጵያን በዘር ፍጅት ውስጥ ለመክተት የመጨረሻ አማራጭ አድርጎ ስርዓቱ ወስኗል።ወንጀልን ለመሸፈን በእርስ በርስ የዘር ፍጅት አስነስቶ በሕዝብ ደም ታጥቦ አቅጣጫ ለማስቀየር።ለእዚህ ብዙ ምልክቶች ታይተዋል።በሱማሌ እና ኦሮሞ፣በአፋር እና ትግራይ፣በአፋር እና አማራ፣ወዘተ ግጭቶች የተነሱት በስርዓቱ አነሳሽነት መሆኑ ግልጥ ሆኗል።በቅርቡ በመቀሌ ስታድዮም የተነሳው የባህርዳር ከነማ እና የመቀሌ አቻው መሃል የተነሳውን ብንመለከት ችግሩ ስርዓቱን ያሳሰበው ሳይሆን ይልቁንም በትዕቢት መመልከትን መርጧል። የትግራይ ፖሊስ አዛዥ ለጀርመን ድምፅ ራድዮ ሲመልሱ “ምን አገባችሁ” የሚል ምላሽ ነበር።ይህንን የሰሙ የስርዓቱ ደጋፊዎች እሰይ ደግ አደርጉ የሚል ምላሽ የሰጡ ሲኖሩ ሌሎች ጉዳዩ ያሳሰባቸው አሉ።ይህ ሁሉ የሚያሳየን መጪው ጊዜ ኢትዮጵያውያንን በመጪው ጊዜያት ህዝብን ሊያፋጅ የተዘጋጀ ሕዝብ እርስ በርስ እንዲታረቅ ምንም ጥረት የማያደርግ ይልቁንም እራሱ የፀብ ጫሪ መንግስት እንዳለን ካወቅን ሰንብተናል።በእዚህ ጊዜ የጎሳ ፖለቲካን አውግዘው ኢትይጵያውያንን የህብረት መንገድ የሚያሳዩ የሃይማኖት አርበኞች በመብራት ይፈለጋሉ።ይህንን የማያደርግ ሃይማኖተኛ ነኝ ብሎ ልናገር ከቶ አይችልም።ኢትዮጵያ የኢትዮያ ቤተ ክርስቲያንን ስትጣራ ከጳጳስ እስከ ተራ ምእመን ያለህ ሃይማኖት አለኝ የምትል ሁሉ ሕዝቤን ፍቅር እና አንድነትን እያስተማራችሁ ከተደገሰብኝ የእልቂት ድግስ አድኑኝ እያለች ነው።በሃይማኖት በኢትዮጵያ ላይ የተደገሰውን የእልቂት አዋጅ እንጋፈጥ።በሃይማኖት የተነሳን የሚችለው ምድራዊ ኃይል የለም።ሃይማኖት ብረቱን ያቀልጣል፣ተራራን ይንዳል፣ጨለማውን ይገፈዋልና።
በአገራችንም ሆነ በውጭም ባሉት ከትልቅ እስክ ትንሽ ሚዲያ የምንሰማው፣ የምናየው ነገር ግራ አጋቢና ጉድ ያሰኛል በተለይ የአገራችን ባለስልጣናት እየሆኑት ያሉትና ለመሆን የሚጣጣሩት ነገር አጀብ ያስኛል ፤ ካለፈው ዓመት ጀምሮ ጉደኛው ዶክተር ቴዎድሮስ አድሃኖም ለWHO (ለዓለም ጤና ተቋም )ለመወዳደር ሲነሳ ይችን አገር የሚመሯት ሰዎች በንዋይ የሰከረው ህሊናቸው ድንበር ተሻጋሪና አደገኛ መሆኑን ያመላከተበተለይ እኛ በውጩ ዓለም ያለን ኢትዩጵያኖች ልንረዳው የሚገባና በርተተን መታገል ያለብን የግዜው አንገብጋቢ ጉዳይ ነው ።|
ከላይ ርዕሴ ላይ እንደጠቀስኩት ባለሜካፑ ዶክተር ቴዎድሮስ ካፈርኩ አይመልስኝ ብሎ በብዙ ነገሮቹ የጠለሽውን ተፈጥሮአዊ ማንነቱን በሜካፕ ቀባብቶ ብቅ ያለው ፤ለመሆኑ ይህ ሰው ለዚህ ስፍራ ይመጥናል ወይ ? ለእዚህ ጥያቄ መልስ ለመስጠት ብዙ ሩቅ መሄድ አያስፈልግም በሙያው የጤና ሰው ሆኖ በተለያየ ወቅት የአገራቸውን የውጭ ፖሊሲ በችሎታቸው የምዕራባዊያንን ቀልብ የሳቡ ሞግተው ያሽነፉትን ጥቅሟን አስከብረው ካለፉት ከነአክሊሉ ሃብተወልድና መሰሎቻቸው ጋር በማይመጥን መልኩ የኢትዩጵያ ውጭ ጉዳይ ሚኒስቴር ሆኖ በታሪክ ስሙን ለማስጥራት ተሰለፈ ሆኖም ግን ወገኖቻችን በተለይ ደግሞ እህቶቻችን በየአረብ አገራቱ ሲገደሉና ሲታሰሩ ጆሮ ዳባ ልበስ አለ ይባስ ብሎ በ2015 እአ ወንድሞቻችን በሊቢያ በርሃ በአሲየስ ሲታረዱ ኢትዩጵያዊ መሆናቸውን እያጣራሁ ብሎ አረፈው ከዚሁም ጉዳይጋር ተያይዞ ከባድ ወቀሳ የደረሰበት ወያኔ የውጭፖሊሲው ከዱሮ የባሰ መበላሸቱ ሲያውቀውና ንዋይ ሲያጥረው በአንድ ውቅት HIV ለእኛ ጥቅም ነው የመጣው ያለውን ይህን ነውረኛ ሰው ከነበረበት ስልጣን አውርዶ ዛሬ ለWHO እንዲወዳደር ከፍተኛ ገንዝብ ተመድቦለት በወገኖቹ ደም ላይ አሁንም ቀልድ የጀመረው ።
በተለያየ ግዜ በተለያዩ የአገሪቱ ከልል የሚሰሩ ዶክተሮች ፣ የላብራቶሪ ሰራተኞችና ከሕክምና ሙያ የተያያዝ ስራ የሚሰሩ ሰዎች ጋር በነበረኝ ቅርበት ሁሌ ሲያማርሩ የሚሰማው ነገር ቢኖር በየግዜው በሚፈጥረው የመድሃኒትና የመሰረታዊ መገልገያ መሳሪያዎች አቅርቦት ላይ ነው ይህ ማለት እንግዲህ ለበሽታ ማስታገሻ ተብሎ የሚሰጠውንም ይጨምራል እንዲያውም አንዳንዶቹ ዶክተሮች ወደውት ከሰባት ዓመት በላይ ዋጋ የከፈሉለትን ሙያ እያማረሩ ግማሹቹ ተሰደዋል ግማሽዎቹ ያችኑ የሁለት ዓመት ግዴታቸውን ከተወጡ በኋላ ከተማ (በተለይ አዲስ አበባ)ገብተው ያዩትን ሁኔታ እንዳላዩ ሆነው ይኖራሉ ሞትና እንግልት የተፈረደበት የገጠሩ ህዝብ ዕድሜ ለነ ቴዎድሮስ አድሃኖም ፖሊሲ እየማቀቀ ይኖራል ፤ እንዲያውም ለዚህ ጉዳይ ማመላከቻ ይሆን ዘንድ በአንድ ወቅት አንድ ላብራቶሪ ውስጥ ከህንድ በመጣው የተጭበረበር ኬሚካል ምክኒያት ብዙ ሰው ለሌላ ህክምና ሄዶ ታይፎይድና ታይፈስ አልብህ ተብሎ መመለስ የዕለት ተለት ዜና ሆኖ ነበር በኋላ ላይ በተደረገ ማጣራት ይሄው ኬሚካል ውሃ እንኳን ሳይቀር ፖዘቲቭ እያለ አስቸግሮ ነበር በዚያም ጥርጣሬ ነበር የኬሚካሉ ፎርጅድነት ታውቆ ክገበያ የወጣው ነገር ግን ከዚሁ ጋር በተያያዝ በታዘዘላቸው መድሃኒት ምክኒያት ለጉበትና ለተለያዩ በሽታዎች የተጋለጡ ሰዎች በሆነ ወቅት የተለመደ የነበረው እንግዲህ ይሄን ሁሉ ጉድ የተሽከመው ሰውየ ነው በዓለም መሳቅያና መሳለቅያ ሊያደርገን ድቤውን እየጎሰመ ያለው ።
ወደ እናቶችና ህጻናት ሞት ስንመጣ ደግሞ ጉጀለው የወያኔ መንግስት ከIMF ገንዘብ መጠየቂያ ይሆነው ዘንድ በራሱ ቀመር በሰራው አሃዝ አለምን ያታልላል ነገር ግን ውደ ውስጥ ጠጋ ብለን ስናየው በየክልሉና ገጠር ቀበሌው ከወሊድ ጋር በተያያዘ የሚሞቱት ህጻናትና እናቶች ቤት ይቁጠራቸው፤ እንግዲህ አስተውሉ በአገሩ ህጻናት ደም ሌላው ደግሞ ሳይማሩ ባስተማሩትና ክብካቤና ክብር በሚገባቸው እናቶች ላይ ያሾፈው ባለሜካፑ ዶክተር ቴዎድሮስ ማን አለብኝነቱን በአለም መድረክ ለማሳየት የደፈረው፤ ወንድሞቸና እህቶቼ በተለይ እኛ በስደት ያለን ኢትዩጵያኖች በተገኘው አጋጣሚ በመረባረብ ይህን የጉጀሌው ተላላኪ ማስቆም ያለብን ።
በዚሁ አጋጣሚ በወያኔ ዘመን የተማረና የተመረቀ ልማታዊ ዶክተር እሱ ጋር ሊታከም የመጣን በሽተኛ የሰጠውን መልስ በግጥም መልክ አንድ ጓደኛ ያስቀመጥውን ጀባ ልበልና ላብቃ
Feb 28 2013ሀረር ከተማ ከጁምዓ ፀሎት በኋላ በተፈጠረው የሙስሊም ኢትዮጵያውያን ተቃውሞ ፖሊሶች አንድ ህፃን ልጅ ገደሉ። (እኔ "አንድ ህፃን ገደሉ" የሚለውን ስፅፈው በምን አይነት ሀዘን ውስጥ ሆኜ አንደሆነ የላይናው ይወቀው
Feb 06 2014ወየኔዎች ወደ ሥልጣን ከመጡ በሗላ የአገሪቱን ሃብት ባገኙት አቅም እና ዘዴ ሁሉ በማራቆት ብቻ የተወሰኑ ሳይሆኑ የትግራይ ሕብረተሰብ በታሪክ ላይ የሚኖሮው ግንዛቤ የተጣመመ እንዲሆን አድረገውታል። በርከት ያሉ እንሰሳዎች በተለያዩ ምክንያቶች
Jul 26 2016ዛሬ ኪዳነ ምህረት በእለተ ቀኗ በሽንቁሩ ቅድስ ሚካኤል ፅበል ስፍራ የተደረገ ድንቅ ተአምር የእግዚአብሔር ድንቅ ተአምር ለዓለም ይመስክሩ !!! እንደምን ከረማችሁ ወዳጆቼ
ቀሲስ ዶክተር ሰሙ ምትኩ፤ በኢትዮጵያ ኦርቶዶክስ ተዋሕዶ ቤተ ክርስቲያን የሰንበት ትምህርት ቤቶች ማደራጃ መምሪያ ማኅበረ ቅዱሳን ሰብሳቢ በማኅበሩ የመጀመሪያው ደንብ ፥ የማኅበሩ ወሰን በሚለው፣ ‹‹ማኅበሩ በቤተ ክርስቲያን አስተዳደርና
ታቦቱ፣ አልተረስቶን በሚል ስያሜ፣ በመዝገብ ቁጥር 1761 ተመዝግቦ የተገኘ ሲኾን፣ ሚስተር ስቴፈን ራይት በተባለ ሰው፣ እ አ አ ሰኔ 12 ቀን 1961 ወደ ሙዝየም መግባቱን መጋቤ ምሥጢር ይናገራሉ፡፡
The time for change በአስገራሚ ጽናት የመሞገታቸውን ጭብጥ ያለው መረጃ ከፊስ ቡክ ወዳጀ ከ Ethiopia Hagere ለመረዳት ችያለሁ ። ለጊዜውም ቢሆን በሪያድ ስላለው ለሪያዶች ትቸ ለጊዜው ትኩረቴን በጅዳው የኢትዮጵያውያን አለም
Apr 17 2013እዩልኝ ሲያቅመኝ፤ "አቤ ወደ ሙርሲ የላካቸው ጀቶች ግጭት" አንድ አማርኛ መመህር ነበሩን ጺማቸው የጎፈረ ጸጉራቸው የተንጨበረረ ነበር፤ በአንዱ ቀን ታድያ ፊት ለፊታችሁ በምታዩት ነገር ግጥም ጻፉ አሉና አዘዙን፡፡
በአሜሪካን ሃገር ብቻ በየሰላሳ ደቂቃው ከ2.5 ሚሊዮን በላይ ፕላስቲክ ጠርሙሶች በጥቅም ላይ ውለው አካባቢን በሚበክል መልኩ ወደ ውጭ እንደሚጣሉ ያውቃሉ? ፕላስቲክ ጠርሙሶች ለመበስበስ ከ500 ዓመት በላይ ይወስድባቸዋል። ከዚህ ቀደም በመሬት ላይ የሚሽከረከሩ በውሃ ላይ ደግሞ የሚንሳፈፉ ወይንም ውሃ ውስጥ የሚንቀሳቀሱ ልዩ ተሽከርካሪዎችን አይተው ያውቃሉ? በዚህ ዝግጅት ላይ ስለ ሪሳይክሊንግ እና 7 ልዩ ዓይነት በመሬት እና ውሃ ላይ እንዲሁም ውስጥ የሚሽከረከሩ ተሽከርካሪዎች አስቃኛችኋለሁ። እነሆ!
ውድ ወላጆች፡- ተማሪዎችን ማስጠናት (ቲቶር) ስለተጀመረ ለልጆቻችሁ አስጠኚ የምትፈልጉ ወላጆች ከዚህ በታች ባለው ፎርም ላይ ከተመዘገባችሁ በኋላ ለእድላዊት ወይም ለአያንቱ ስልክ በመደወል መመዝገባችሁን አሳውቁ፡፡
ኢትዮጵያን ለም፥ የበለፀገችና ተስፋ የሚጣልባት ሃገር ለማድረግ የኢትዮጵያ ቤተሰቦች ራሳቸውን ከኮቪድ-19 እየጠበቁ የተቀደሰ ባሉት የአርጓዴ አሻራ ችግኝ ተከላ ዘመቻ እንዲሳተፉ የኢትዮጵያ ጠቅላይ ሚኒስትር ዐቢይ አሕመድ ጥሪ አቀረቡ።
አጋር ሀገሮች የዩናይትድ ስቴትስ ፕሬዚዳንት ዶናልድ ትረምፕ የኢኮኖሚ ፖሊሲን የሚንቅፉ ቢሆንም ፕሬዚዳንቱ በመጪው የቡድን ሰባት ጉባዔ ላይ በአቋማቸው እንደሚፀኑ ከዋና የኢኮኖሚ አማካሪዎቻቸው አንዱ ትላንት ለጋዜጠኞች ተናግረዋል።
“ፕሬዚዳንቱ እነዚህ ከባድ ጉዳዮች አያስጨቋቸውም። ምን ጊዜም ቢሆን በዩናይትድ ስቴትስና በቡድን ሰባት አባል ሀገሮች መካከል ስለሆነ ነገር ውጥረት አለና” ሲሉ የብሄራዊ ኢኮኖሚ ካውንስል ሥራ አስኪያጅ ላሪ ኩድሎው አስገንዝበዋል።
ኩድሎው በዋይት ኃውስ ቤተመንግሥት በተደረገው ጋዜጣዊ ጉባዔ ይህን ያሉት የቡድን ሰባት ጉባዔን የሚያስተናግዱት የካናዳ ጠቅላይ ሚኒስትር ጃስቲን ትሩዶና የጀርመን ቻንስለር አንጌላ መርከል ነገና ቅዳሜ በማካሄደው ጉባዔ ላይ ከባድ ውይይት እንደሚደረግ ከገለፁ በኋላ ነው።
አቶ በድሩ እንደተናገሩት ባታ ጫማዎች ከፍተኛ ስም ያላቸው እና በአለም ደረጃ ተቀባይነት ያላቸው ሲሆን በአውሮፓ እና በአሜሪካ የሚመረቱ ናቸው ብለዋል፡፡ የጫማዎቹ ጥራቶች በአውሮፓ ደረጃ ተሠርተው ይዞታቸውን ሳይቀይሩ ወደ አገራችን እንደሚገቡ ገልፀው አንዳንዴ ስም ብቻ በመያዝ ጥራቱ የቀነሰ ጫማዎች በውድ ዋጋ ለገበያ እንደሚቀርቡ ገልፀው የባታ ጫማ ምርቶች ግን በተመጣጣኝ ዋጋ ጥራታቸውን እንደጠበቁ ለገበያ ይቀርባሉ ይላሉ - አቶ በድሩ ለዚህም ሲባል በሽያጭ ማዕከል ውስጥ የሚሠሩትን ሠራተኞች በኬንያ ማሠልጠኑን የተናገሩት ስራ አስኪያጁ ለማሳያነት ዛሬ በፒያሳ በሚከፈተው የሽያጭ ማዕከላት ስራውን እንደሚጀምር ገልፀው፤ በቀጣይ በክልል እና በተለያዩ የአዲስ አበባ ከተሞች የመሸጫ ማዕከሎች እንደሚኖሩ እና በቀጣይም የጀመሩትን የፋብሪካ ግንባታ በማጠናቀቅ የባታ ጫማዎችን በአገራችን ለማምረት መታሰቡን ገልፀዋል፡፡
በወጣቷ ገጣሚ ሄለን ፋንታሁን የተሰናዳውና “ቀለምና ውበት” የሚል ስያሜ የተሰጠው የግጥም ስብስብ መጽሐፍ ገበያ ላይ ዋለ፡፡ ወጣቷ ገጣሚ በግጥሞቿ ህልሞቿን ፖለቲካዊ፣ ማህበራዊ የፍልስፍና እይታዎቿንና የፍቅር ጉዳዮችን ለመዳሰስ ሞክራለች፡፡ ከ50 በላይ ግጥሞችን ያካተተው መጽሐፉ፣ የገጣሚዋ የመጀመሪያ ስራ ሲሆን በ82 ገጽ ተቀንብቦ…
በደራሲ ዮሐንስ ኃይለጊዮርጊስ የተሰናዳውና “ፍለጋ” (አስመመቴ) የተሰኘው መጽሐፍ ለንባብ በቃ፡፡ መጽሐፉ የሰው ልጅን በፍለጋ የተሞላ ህይወት የፍለጋውን አይነትና ብዛት በእጅጉ የሚመረምርና የሚተነትን ነውም ተብሏል፡፡ በ15 ዋና ዋና ክፍሎች ተከፋፍሎ በ200 ገጽ የተቀነበው መጽሐፉ፣ በ120 ብር እና በ20 ዶላር አየተሸጠ ነው፡፡
በዶ/ር አብርሃም ክብረት የተዘጋጀውና በዘርፈ ብዙ መንስኤዎች ስለሚከሰቱ የአዕምሮ ህመሞችና ህክምናቸው ላይ ትኩረት አድርጐ የተሰናዳው “የአዕምሮ ህመሞችና ህክምናቸው” የተሰኘው መጽሐፍ ለንባብ በቃ፡፡ መጽሐፉ በስኪዞፍሬኒያና በሌሎች የሳይኮሲስ ህመሞች፣ በደስተኛነት መዛባት፣ በጭንቀት ወለድ፣ በማንነትን የመርሳት፣ በአልኮል መጠጥና ተያያዥ ጉዳዮች፣ በሱስና በተያያዥ ችግሮች፣…
በደራሲ እስማኤል ኃይለማርያም (መናኙ) የተፃፈውና በአንድ ጀምበር ከመገናኛ ፒያሳ የደርሶ መልስ ጉዞ በርካታ ነገሮችን ያሰፈረበት ሁኔታ የቃኘበት “ሁለቱ ጊዮርጊሶች” መጽሐፍ ለንባብ በቃ፡፡ መጽሐፉ በአንድ ጀምበር የ200 ዓመታት ታሪካችንን፣ በአንድ መንገድ ቀጥታ ታሪካችንን ቅርሶቻችንን የህይወት አጋጣሚዎቻችንን እያስቃኘ ከምንም በላይ ግን አትኩሮቱ…
የእውቁ ጋዜጠኛና ደራሲ ወርቅአፈራሁ 10ኛ ሥራ የሆነው “በእምነት ስም የተደራጁ ማፍያዎች” መጽሐፍ ለገበያ ቀረበ፡፡ መጽሐፉ በዋናነነት ፓስተር ነን፡፡ ከህመም እንፈውሳለን፣ ሰውን በሀብት እንባርካለን በማለት በእምነት ስም ተደራጅተው ማህበረሰቡን በማታለል ስለሚያደርሱት ግፍና በደል በስፋትና በጥልቀት የሚተነትነውም ተብሏል፡፡ አብዛኛው የመጽሐፉ ክፍል የነዚሁ…
ከልቦለድ መጽሐፍ “ዳንሶስ” የአጫጭር ልቦለዶች ስብስብ መጽሐፍ ከቴአትር “ማን ለማን”፣ “የአልማዝ ቀለበት”፣ “ዱር ያደረ ፍቅር” እና “ሜዳሊያ” በተሰኙ ቴአትሮቹ ድርሰትና ዝግጅት ብሎም በትወና የምናውቀው ከያኒ ቢኒያም ወርቁ ሥራ የሆነው “ሕያው ብራና” የተሰኘ ልቦለድ መጽሐፍ ገበያ ላይ ዋለ፡፡ ከያኒው በመጽሐፉ በአገራችን…
በደቡብ ሱዳን ግጭት ውስጥ የሚሳተፉት ወገኖች በሙሉ ከአንድ ወር በፊት የተፈረመውን የተኩስ አቁም ውል እንዲያከብሩ የሀገሪቱን የሰላም ሥምምነት ተፈፃሚነት የሚቆጣጠረው አካል አሳሰበ።
የሰላም ሥምምነቱ የጋራ ተቆጣጣሪና ገምጋሚ ኮሚሽን ሊቀ መንበር ፌስቱስ ሞጋዬ ትናንት ሰኞ ባወጡት መግለጫ በመንግሥቱና በሽምቅ ተዋጊዎቹ መካከል የተፈረመው ተኩስ አቁም እየተዳከመ መሆኑን ፍንጭ ሰጥተዋል። የተኩስ አቁሙ ዓላማ እኤአ ከ2013 መጨረሻ አንስቶ አራት ሚሊዮን ህዝቡዋን ያፈናቀለው የፖለቲካና የብሄረሰብ ግጭት እክትሞ ሰላም እንዲሰፍን መሆኑ ተመልክቱዋል።
ምንጭ ለ የ LED ግድግዳ መሸፈኛ መብራቶች 40W 80W 90W መስመር ላይ የ LED flood ጎርፍ በቻን ዳንግ, ቻንግች ውስጥ በጅች ከተማ ከተማ የሚገኙ አምራቾች
የአንድ ድርጅት የ LED ግድግዳ መሸፈኛ መብራቶች 40W 80W 90W መስመር ላይ የ LED flood ጎርፍ ከጉንግ ካውን ከተማ, ዞንሺንግ ሲቲ, ጂንግዶንግ ግዛት, ቻይና
ተለይተው የቀረበ ቻይና ጓንግዶንግ የ LED ግድግዳ መሸፈኛ መብራቶች 40W 80W 90W መስመር ላይ የ LED flood ጎርፍ አምራቾች እና እዚህ የተዘረዘሩት ከካርናር ብርሃን ጋር ነው.
ZhongShan የ LED ግድግዳ መሸፈኛ መብራቶች 40W 80W 90W መስመር ላይ የ LED flood ጎርፍ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
GuangDong የ LED ግድግዳ መሸፈኛ መብራቶች 40W 80W 90W መስመር ላይ የ LED flood ጎርፍ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ጉሽንግተን ከተማ የ LED ግድግዳ መሸፈኛ መብራቶች 40W 80W 90W መስመር ላይ የ LED flood ጎርፍ ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ZhongShan mr16 led lamp ኃይለኛ የኃይል ብርሃን መብራት ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
GuangDong mr16 led lamp ኃይለኛ የኃይል ብርሃን መብራት ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ጉሽንግተን ከተማ mr16 led lamp ኃይለኛ የኃይል ብርሃን መብራት ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
በኢትዮጵያ ኦርቶዶክስ ተዋሕዶ ቤተ ክርስቲያን የአጽዋማት ቀኖና መሠረት ሰባት አጽዋማት አሉ። ከሰባቱ አጽዋማት አንዱ በዕለታት ተወሳክና በዓመቱ መጥቅዕ ድምር ውጤት ወይም በመባጃ ሐመር የምትውልበት ወይም የምትጾምበት ቀን የሚታወቀው ጾመ ነነዌ ናት።
ስለ ነነዌ ትንሽ ማወቅ አስፈላጊ ነው። ነነዌ በጤግሮስ ወንዝ ዳር በኃያሉ በናምሩድ ተመሠረተች፤ ዘፍ. 10፥11፣12። ነነዌ ሰፊና ያማረ መነገሻ ከተማ ነበረች። የከተማው ቅጥር ረዝመት 12 ኪ.ሜ. ነበረ። አሦር የሚባል ጥንታዊ ሀገር ዋና ከተማ ነበረች። እንደ ኦስሎ፤ እንደ አዲስ አበባ እንደ ስቶክሆልም። ጥንተ ታሪኩ ባጭሩ አሦር የተባለው የሴም 2ኛ ልጅ፤ (ዘፍ.10፥22) ነው። አሦር አሦራውያን ለተባሉት ሕዝቦች የመጀመሪያ አባት ሆነ፣ ሀገራቸው በላይኛው መስጴጦምያ ነው። ነነዌም ዋና ከተማቸው ነበረች፣ መንግሥቷ ጠንካራ በነበረችበትና በተስፋፋችበት ጊዜ በሰሎሞን ልጅ በሮበዓም ዘመን ሰሜን (እስራኤል) እና ደቡብ (ይሁዳ) ተብላ ከሁለት በመከፈሏ ብርታት ያጣችውን የእስራኤልን መንግሥት ስትፈታተን እና ስትወጋ ትኖር ነበር።
ነነዌ ዋና ከተማዋ የሆነች አሦር በዚህ ድርጊቷ በ720 ቅድመ ል/ ክ የአሥሩን ነገድ መናገሻ ሰማርያን ተቆጣጠረች። ህዝቡን አፈለሰች ወይም ማርካ ወስዳ በማያውቀው አምስት ሀገር በትነችው፣ ሳይመለስ ጠፍቶ ቀረ። በሰማርያ ደግሞ የሌላ አካባቢ ሕዝብ አምጥታ አሠፈረችበት።
ነነዌ ማእከሏ የሆነው የአሦር መንግሥት የይሁዳን ማለትም የደቡቡን መንግሥትም በዝብዛለች። በአንድ ወቅት እንዲያውም ንጉሡን ምናሴን ወደባቢሎን ወስዳው ነበር። ነገር ግን የይሁዳ መንግሥት መናገሻ ወይም ዋና ከተማ የነበረችውን ኢየሩሳሌንና ህዝቧን አላጠፋችም።
በሕዝቅያስ ዘመነ መንግሥት አሦራውያን እግዚአብሔርን እጅግ አድርገው ተፈታትነውት ስለነበረ የእግዚአብሔር መልአክ ሠራዊታቸውን አጠፋ «በዚያችም ሌሊት የእግዚአብሔር መልአክ ወጣ፥ ከአሦራውያንም ሰፈር መቶ ሰማንያ አምስት ሺህ ገደለ፤ ማለዳም በተነሡ ጊዜ፥ እነሆ፥ ሁሉ በድኖች ነበሩ። የአሦርም ንጉሥ ሰናክሬም ተነሥቶ ሄደ፥ ተመልሶም በነነዌ ተቀመጠ» (2ኛ ነገ. 19፥10፥35) ተብሎ በቅዱስ መጽሐፍ እንደተጻፈ። ነነዌ ቅድመ ልደተ ክርስቶስ በ612 በባቢሎን መንግሥት እክትያዝና እስክትፈርስ ደረስ «ታላቂቱ ከተማ» እየተባለች ትታወቅ ነበር። የአሦር ዋና ከተዋ የሆነችው በ700 ዓመት ቅ.ል.ክ. በሰናክሬም ዘመነ መንግሥት ነው።
ጾመ ነነዌ ማለት የነነዌ ከተማ ሰዎች የጾሙት የንስሐ ጾም ማለት ነው። የነነዌ ኃጢአት ዐመፅ እና በደል በነቢዩ በዮናስ ዘመን ሰማይ ነክቶ ነበር። የነነዌ ሰዎች ንሥሐ እንዲገቡ እና ሊመጣ ካለው ቁጣ ይደኑ ዘንድ እንዲያስጠነቅቅ እግዚአብሔር ነቢዩ ዮናስን ወደ ነነዌ ላከው። ነነዌ ነቢዩ ዮናስ ከተወለደበትና ካደገበት ከጋት ሔፌር 800 ኪ.ሜ. ያህል ትርቅ ነበር። መጀመሪያ ከተል እኮው ቢያፈገፍግም «ዮናስም የአንድ ቀን መንገድ ያህል ወደ ከተማይቱ ውስጥ ሊገባ ጀመረ፤ ጮኾም፦ በሦስት ቀን ውስጥ ነነዌ ትገለበጣለች አለ» (ዮናስ 33፥4) እንደተባለው ነቢዩ ዮናስ የኋላኋላ ወደ ነነዌ ሂዶ የእግዚአብሔርን መልእክት አውጇል። በዚያን ጊዜ የነበሩት ሰዎችም «የነነዌም ሰዎች እግዚአብሔርን አመኑ፤ ለጾም አዋጅ ነገሩ፥ ከታላቁም ጀምሮ እስከ ታናሹ ድረስ ማቅ ለበሱ» (ቁጥ.5) እንዲል መጽሐፉ በንስሐ በጾምና እራሳቸውን ዝቅ በማድረግ ከእግዚአብሔር ጋር ታርቀው ከጥፋትና መዓት ድነዋልና ጾመ ነነዌ ተባለ።
የነነዌ ከተማ ኃጢአት በትንቢተ ዮናስ ውስጥ አንድ ሁለት ተብሎ አልተገለጸም፤ በጥቅሉ «ተነሥተህ ወደዚያች ወደ ታላቂቱ ከተማ ወደ ነነዌ ሂድ፥ ክፉታቸውም ወደ ፊቴ ወጥቶአልና በእርስዋ ላይ ስበክ» (ዮናስ 1፥2) ተብሎ በእግዚአብሔር ከመገለጹ በቀር አልተዘረዘረም። ይሁንና ከዚህ ጥቅስ ክፉታቸው ወደ ፊቴ ወጥቶአልና የሚለው የልዑል አምላክ ቃል የኃጢአታቸውን ታላቅነት ያመለክታል።
ኃጢአታቸው በዮናስ መጽሐፍ ውስጥ አልተዘረዘረም አልን እንጅ በሌሎቹ መጻሐፍት ውስጥ ግን ተዘርዝሯል። ለምሳሌ ነቢዩ ናሆም የነነዌ ኃጢአት ምን ምን እንደነበረ ገልጿል። የተወሰኑትን ቀጥለን እንመልከትና እኛም ራሳችንን መርምረን በዚች ሱባዔ እንጠቀምባት።
ይህንን ለማርጋገጥ «ስለ ነነዌ የተነገረ ሸክም፤ የኤልቆሻዊው የናሆም የራእዩ መጽሐፍ ይህ ነው» ብሎ የሚጀምረው የኒቢዩ ናሆም የትንቢት መጽሐፍ «በእግዚአብሔር ላይ በክፉ የሚያስብ፥ ክፋትን የሚመክር፥ ከአንተ ዘንድ ወጥቶአል» (ናሆም 1፥11) በማለት አንደኛው ኃጢአተ ነነዌ በእግዚአብሔር ላይ ክፋትን ማሤር እንደነበር ተገልጿል። በእግዚአብሔር ላይ ማሤር ውድቀትን ማፋጠንና አወዳደቅን ማክፋት ነው። በዮናስ ዘመን የነበሩት የነነዌ ነገሥታት በንስሐ ሀገራቸውን በጾምና በጸሎት ከጥፋት ያዳኑ ሲሆኑ ከዚያ በፊትና በኋላ የነበሩት ግን ለጭካኔያቸው መግለጫ ቋንቋ አልነበረውም። እንዲያውም ይባስ ብለው እግዚአብሔር የሚባለውን የእስራኤል አምላክ አጥፍተን ጣዖታችንን እናስመልካለን በኢየሩሳሌም ለእርሱ የሚሠዋና ስሙን የሚጠራ እንዳይኖር እናደርጋለን እያሉ በልዑል እግዚአብሔር ላይ ማሤር ጀመሩ።
በዘመናችን ፊደል ባስቆጠረቻቸው፣ ግብረ ግብነት ባስተማረቻቸው፣ ሀገር ጠብቃ፣ ነጻነታቸውን አስከብራ፣ባቆየችና አሁንም የሚገባትን ሁሉ እያደረገች በምትገኝ ኦርቶዶክስ ተዋሕዶ ቤተ ክርስቲያናቸው ላይ እንደሚከተለው ሲያሤሩ እንደቆዩት ማለት ነው።
የሃይማኖት እምነት ለአብዮቱ ጠንቅ ነው። የቀደመው የፊውዳል ሥርዓትም ለሺህ ዘመናት የደነደነ ድሩን የገመደው በአብያተ ክርስቲያናት ስለሆነ ይሄን ድር ለመበጣጠስ የግድ ሕዝቡን በሌኒንና በሌሎችም ፍልስፍና በማጥመቅ ፀረ-አምላክ እና ፀረ-ቤተ ክርስቲያን ማድረግ ለደርግ ይዋል ይደር የሚባል ጥያቄ አይደለም። የማርክሲዝም-ሌኒኒዝም አማኞች አብዮቱ እንዲያብብ ይሄን አጣዳፊ ጉዳይ ከሶቪየት ዩኒየን ከፍተኛ አመራሮች ጋር በመምከር እንዴት ኦርቶዶክስ ተዋህዶ ቤተ ከርስቲያን መደምሰስ እንዳለባት በዝርዝር አስቀምጧል።
ታላላቅ ገዳማት የሆኑትን እንደ አክሱም፣ ደብረዳሞ፣ ላሊበላ፣ ደብረ ሊባኖስ፣ ዝቋላ እና ሌሎችም በአዲስ አበባ ውስጥ የሚገኙትን እንዲሁም በጎጃም፣ በጎንደር፣ በወሎና በሌላም ቦታ ያሉትን የቤተ ክርስቲያን ህንጻዎች ሁሉ ለጭቁኑ ህዝብ የታሪክ መዘክር እንዲሆኑ የኪነ-ጥበባት አዳራሽ ማደርግ … ።
እንዲህ በእግዚአብሔር ዘንድ ሕዝብን ወክላ በሕዝብ ዘንድ እግዚአብሔርን ወክላ በምድር ላይ የምትገኘውን በእግዚአብሔር ቅድስት መንግሥት እየገዘገዟት በርሱም ላይ 50 ዓመታትን ሴያሤሩ ሲያፌዙ እንደቆዩት እንደ ደርግ እና ወያኔ ማለት ነው። ልዩነቱ ወያኔዎቹ የአልባያ ኮምኒስቶች ነን ማለታቸው እና ሃይማኖታችሁ ምንድነው ተብለው ሲጠየቁ የብዙዎቻችን ወላጆች ኦርቶዶክሶች ናቸው እኛ ግን የምናምነው በአብዮታዊ ዲሞክራሲ ነው እያሉ ማላገጣቸው ነው።
እንኳን በሁሉ ቦታ በመላ፣ ሁሉን አዋቂ በሆነው በእግዚአብሔር ላይ ይቅርና በቅዱሳን ላይም ማሤር የራስን ስንፍና ከማጋለጥ እና አወዳደቅን የከፋ ከማድረግ እንዲሁም ሀገርን ለሁለንተናዊ ውድቀት ከመዳረግ ውጭ ከጥቅም ወገን አንድም ይህንን ይጠቅማል አይባልም።
ባለፈው ከግማሽ ምዕተ ዓመት በላይ በእግዚአብሔር ላይ ስታሤሩ የነበራችሁ እድሜ አግኝታችሁ በሕይዎት ያላችሁ በመንግሥትነትም ሆነ በተቃዋሚነት የኖራችሁ ያላችሁ አስተውሉ። በነነዌ ከተማ ባለ ሥልጣናት ምሳሌ ሆነው ንስሐውንና ሱባዔውን በመጀመርና በመምራት ሕዝባቸውንና ከተማቸውን ከእግዚአብሔር ቁጣ ባዳኑባት ሱባዔ ንስሐ ግቡባት፤ ዕድል አያምልጣችሁ በእግዚአብሔር ስም ከእግዚአብሔር ጋር ታረቁ ብለን ስለ እግዚአብሔር እንለምናችኋለን።
ምንም ያህል በደል ብትፈጽሙ ወደእግዚአብሔር ለመመለስ አይክበዳችሁ፣ የምንበድለው አባታችን እግዚአብሔር ክፋታችንን እንጅ እኛን አይጠላም «ኑና እንዋቀስ ይላል እግዚአብሔር፤ ኃጢአታችሁ እንደ አለላ ብትሆን እንደ አመዳይ ትነጻለች፤ እንደ ደምም ብትቀላ እንደ ባዘቶ ትጠራለች። እሺ ብትሉ ለእኔም ብትታዘዙ፥ የምድርን በረከት ትበላላችሁ፤ እንቢ ብትሉ ግን ብታምፁም፥ ሰይፍ ይበላችኋል፤ የእግዚአብሔር አፍ ይህን ተናግሮአልና» (ኢሳ. 1፥18-20)። ተብሎ እንደተጻፈ።
ከኮሎኔል መንገሥቱ ኃ/ማርያም ጀምሮ እስከታችኛው ከኢሐደጎቹም ከላይ እስከታች የነበራችሁ እንግዲህ እውነት ኢትዮጵያን የምትወዷት ከሆነ፣ ልማቷንና ሁለንተናዊ ብልጽናዋን፣ ልዕልናዋንና ክብሯን የትወዱላት ከሆነ፤ የልጆቻችሁና የልጅ ልጆቻችሁ ሀገር እንድትሆን ከፈቀዳችሁ በነጻ ርምጃ ያለፍርድ የፈሰሰው የአባቶችና እናቶች ወንድሞችና እኅቶች እንዲሁም ሕፃናት ደም እየጮኸ ሲረብሻት እንዳይኖር በዘመናችሁ ንስሐ ገብታችሁ አሳረፏት። ስለተፈጸመው ግፍ የተተበተበችበትን የዐመፅ ማሠሪያ በንስሐ ቁረጡላት፣ ፍቷት የሰው መኖሪያ ትሁን።
የነነዌ ሰዎች በተለይ ባለሥልጣኖቹና ባለጉልበቶቹ ጫካኝ ባሕርያቸው የአራዊት ንጉሥ በሚባለው በአንበሣ ተመሰሏል «አንበሳው ለልጆቹ የሚበቃውን ነጠቀ፥ ለእንስቶቹም ሰበረላቸው ዋሻውን በንጥቂያ፥ መደቡንም በቅሚያ ሞልቶታል» ናሆም 2፥12-13) ተብሎ በምሳሌ እንደተነገረው።
መናገሻ ከተማቸው ነነዌ የሆነችው አሦራውያን እንደ እኛ ዘመን ወያኔዎች እጅግ ጨካኞች ነበሩ። ንጉሦቻቸው ሁልጊዜ በተሸነፉ ሕዝቦች ላይ በሚፈጽሙት አሠቃቂ ቅጣት ይደሰቱ ነበር። የሚፈሩትን ሕዝብ ከሀገሩ አፈናቅለው ወደሌሎች ግዛቶቻቸው በማጋዝ አርመኔያዊ ተግባር በላያቸው መፈጸም የመንገሥታቸው መመሪያ ነበር። የተሸነፉ ከተሞች መሪዎች ከመገደላቸው በፊት እንዲሠቃዩና ዘግናኝ በሆነ ሁኔታ አካላቸው እንዲቆራረጥ ይደረግ ነበር።
በመሆኑም በነቢዩ ዮናስ ዘመን የነበሩት በእርሱም ስብከት አምነው እና ተፀጸተው ንስሓ ቢገቡም በንስሐ የሚገኙትን ልማትና በረከት ጤና እና ሕይወት የለመዱት ክፋታቸው ሸፍኖባቸው እንደገና ወደዚሁ ከተማዋ እንድትገለበጥ ወደሚያደርስ ክፋታቸ በመመለሳቸው ነቢዩ ናሆም ተላከባቸው። የህ የእግዚአብሔር ሰው «ለደም ከተማ ወዮላት! በሁለንተናዋ ሐሰትና ቅሚያ ሞልቶባታል፤ ንጥቂያ ከእርስዋ አያልቅም … ስብራትህ አይፈወስም፥ ቍስልህም ክፉ ነው፤ ወሬህንም የሚሰሙ ሁሉ እጃቸውን በአንተ ላይ ያጨበጭባሉ፤ ክፋትህ ሁልጊዜ ያላለፈችበት ሰው ማን ነውና?» ሲል በመጽሐፉ በምዕ 3፥1 እና ቁጥ 19 ላይ ሁለተኛው በደሏ ደም አፍሳሽነት፣ ቀማኛነትና ዘራፊነት እንደነበረ መናገር ብቻ ሳይሆን ወዮታ እንደማይለቃትና መገልበጧ እንደምይቀር ተናግሮባታል። በተቆረጠ የሰው እራስ በከተማ መግቢያ በር ላይ ፒራሚድ በመሥራታቸው የሚኩራሩ እነ ስልምናሦር ሳልሳዊ ነገሥታቶቿ የነበሩ ነነዌ በንስሐ ሕይወት ባለመጽናቷ ወደ ትፋቷ በመለሷ ቅዱሳን ነቢያት ዮናስ እና ናሆም ወዮላት ትገለበጣለች እያሉ እንደተናገሩት በ612 ዓ.ዓ ቅድመ ልደተ ክርስቶስ ተገልብጣለች ጠፍታልች።
ይህንን ወደ ሌላ ሳንሔድ በዚሁ ስለ ነነዌ የተነገረ ሸክም በሚለው በነቢዩ ናሆም መጽሐፍ «ስለ ተዋበችው ጋለሞታ ግልሙትና ብዛት ይህ ሆኖአል፤ እርስዋም በመተትዋ እጅግ በለጠች፥ አሕዛብንም በግልሙትናዋ፥ ወገኖችንም በመተትዋ ሸጠች» (3፥4) ተብሎ የተነገረውን አስተውሎ ማረጋገጥ ነው። በዚህ ጥቅስ ዘማዊት በዝሙቷ የተባለችው በነነዌ ከተማ የፍቅር አምላክ እየተባለች ትመልክ የነበረችው ጣዖት እንዲሁም ከዚሁ ጋር በተያያዘ የረከሰችውን ከተማዋን በአጣቃላይ ለማለት ነው። የነነዌ ኃጢአቶች ከላይ የተዘረዘሩት ብቻ አልነበሩም፤ በንግድ አጭበርብሮ መብዝበዝና የመሳሰሉት ሁሉ እንደነበሩ በትንቢተ ናሆም ተገልጿል።
እንግዲህ ከላይ ከተጠቀሱት የነነዌ ኃጢአቶችው በዘመናችን በየቤቱ፣ በየከተማው፣ በየሀገሩ፣ በየቤተ መንግሥቱና በየጉልበታሙ የማይሠራው የትኛው ነው? ክህደቱ፣ ደም ማፍሰሱ፣ ቋንቋ አልባ ጭካኔው፣ በእግዚአብሔር ላይ ማሤሩም፣ ዝሙቱ፣ መተቱ። ጥንቆላው፣ ግፉ፣ በንግድ ማጭበርበሩ ሰማይ አልነካም ወይ? በእነዚህ ታላላቅ የነነዌ ኃጢአቶች ያልተበከለ ሀገርስ በዘመናችን ይኖር ይሆን? በየትኛው አህጉር ነው የሚገኘው? ዓለማችን አሁን እኮ ከእኛ የራቀች አይደለችም። በሀገራችን በኢትዮጵያ በኛ ዘመን የሚታየው፣ የሚሰማው፣ የሚደረገው ከኃጢአተ ነነዌ ቢከፋ እንጅ የሚሻል፤ ቢባዛ እንጂ የሚያንስ አይደለም።
እንዲህ ዓይነቱ ርኩሰት በንስሐ ካልተወገደና በዚህ ሁሉ ረኩሰት ፈንታ ጾና ጸሎት፣ ፍቅርና ሰላም ፍህና ርትዕ እምነትና ምግባር ካልተተካ ድህነትና ስደት፣ ጦርነትና ሑከት፤ ደም መፍሰስና መናከስ፣ በሺታና አንበጣ፣ ሥቃይ መከራ ከምድር ላይ አይርቁም። ስለዚህ እግዚአብሔር አምላክ ሞታችንና ሕይወታችን በእጃችን ሰጥቶናል ማለት ነው።
የምሕረትና የቅርታ አባት ልዑል እግዚአብሔር በብዙ ፈተና ውስጥ የምትገኘውን ሀገራችንን ኢትዮጵያን ዳሯን እሳት መሃሏን ገነት ያድርግልን፤ ሳትጣላቸው የሚጣሏትን ሁሉ ይያዝላት።
ኤድሞል በተባለው ኩባንያ የሚዘጋጀውና አምስት ተፎካካሪዎችን የሚያካትተው የ2024 የቢግ ብራዘር የቴሌቪዥን ሪያሊቲ ሾው ፕሮግራም በማርስ ፕላኔት ላይ ሊዘጋጅ ነው፡፡
ኩባንያው በድረገጹ ላይ ባወጣው መረጃ እንደጠቆመው ፣ ማርስ ዋን በተሰኘው ፕሮጀክት አማካይነት ከ9 አመታት በኋላ ወደ ማርስ ሊደረግ የታቀደው ጉዞ አካል በሆነው የቢግ ብራዘር ላይ ለመሳተፍ 200 ሺህ ሰዎች ያመለከቱ ሲሆን ለመጨረሻው ዙር ያለፉት 100 ሰዎች ተለይተዋል፡፡
ከ100ዎቹ እጩ ተፎካካሪዎች መካከል 39 አሜሪካውያን፣ 31 አውሮፓውያን፣ 16 እስያውያን፣ 7 አፍሪካውያን እና 7 አውስትራሊያውያን እንደሆኑ ታውቋል፡፡ በማርስ ላይ በሚከናወነው የ2024 የቢግ ብራዘር ሾው ላይ የሚሳተፉት አራት ሴት እና አንድ ወንድ ተፎካካሪዎች እንደሚሆኑ የተገለጸ ሲሆን ጉዞው 3.6 ቢሊዮን ፓውንድ እንደሚፈጅ ታውቋል፡፡ በማርስ ላይ የሚከናወነው ቢግ ብራዘር በየሁለት አመቱ እንደሚዘጋጅ የጠቆመው መረጃው፣ ወደ ማርስ የሚደረገው ጉዞ 200 ቀናትን ያህል እንደሚፈጅም አስታውቋል፡፡
በአደንዛዥ እፅ ሱሰኝነት ህይወቷ የተቃወሰባት የ48 ዓመቷ ድምፃዊትና የፊልም ተዋናይት ዊትኒ ሂዩስተን 100 ሚሊዮን ዶላር የሚገመት ሃብቷን አሟጥጣ ጨርሳ ችስታ እንደሆነች ዴይሊ ሜል ዘገበ፡፡ ዊትኒ በሙዚቃ አሳታሚዋ አሪስታ ሪኮርድስ ችሮታ ለከፋ የኑሮ ችግር ሳትጋለጥ እንደቆየች የዘገበው ዴይሊ ሜል፤ ጓደኞቿን ከመቶ ዶላር ጀምሮ እየተበደረች ህይወቷን እየገፋች ነው ብሏል፡፡ ዊትኒ ጓደኞቿ እርዳታ ባያደርጉላት ኖሮ መኖርያ ቤት እንኳን አይኖራትም ነበር ያለው ዴይሊ ሜል፤ አሁን በምን ሁኔታ ላይ እንደምትገኝ በግልፅ የሚታወቅ ነገር የለም ብሏል፡፡ የዊትኒ ሂዩስተን ቃል አቀባይ በበኩሉ “ቸስታለች” ተብሎ የተሰራጨው መረጃ ፍፁም ሃሰት ነው በማለት ያስተባበለ ሲሆን በአሁኑ ጊዜ ሁለት ፊልሞች ፕሮዲዩስ ማድረጓንና በከፍተኛ ጉጉት የሚጠበቅ የሙዚቃ አልበሟን ሰርታ ማጠናቀቋን ገልጿል፡፡
More in this category: « የዘንድሮ ኦስካር እጩዎች ታወቁ የመጥፎዎቹ ሽልማት በ”አፕሪል ዘ ፉል” ይሆናል	ሳምንቱ የ”አንደርዎርልድ፡ አዌክኒንግ” ነው »
ቪድዮ ቻት ነጻ ያለ ምዝገባ በነጻ ቅድሚያ ቪድዮ ቅድሚያ የሚሰጡዋቸውን ነፃ የሚሰጡዋቸውን ያለ ምዝገባ ነፃ የሚሰጡዋቸውን አዳዲስ ግምገማዎች አሁን ፎቶ ቅድሚያ ቅድሚያ የሚሰጡዋቸውን ቪድዮ ቅድሚያ የሚሰጡዋቸውን ቅድሚያ የሚሰጡዋቸውን ነፃ
ግባችን፡ ገንዘብ ወደ ውጭ ሀገር ለማስተላለፍ በምናደርገው ስራ ላይ ግልጽነትና ፍትሃዊ ውድድርን በገበያ ላይ ማራመድ ነው፥ ማለት እንደ ሃዋላ ወይም እንደ ረሚታንስ የሚታወቁ ተግባራት።
በተጨማሪም፡ ሰዎች ለቤተሰቦቻቸውና ለዘመዶቻቸው ገንዘብ በመላክ፡ በብዙ የዓለማችን ክፍሎች፡ እድገትን ለማምጣት ለሚጫወቱትን ወሳኝ ሚና ትኩረት መስጠት እንፈልጋለን።
የሸማቾች ኣጀንሲ ኣገልግሎት የሆነው ማኒ ፍሮም ስዊድን፡ ተልእኮው በመንግስት የተሰጠ ነው፡ መንግስቱም ራሱ ተልእኮውን ከተባበሩት መንግስታት ያገኘው ነው። የዓለም ባንክ እና የተባበሩት መንግስታት፡ ገንዘብ ወደ ውጭ መላክ በጣም ብዙ ገንዘብ የሚጠይቅ መሆኑን ተገንዝበዋል። ስለዚህ የዋጋ ንጽጽር አገልግሎት በመስጠት፡ ወጪውን ተቀንሶ ተቀባዮቹ ተጨማሪ ገንዘብ እንዲደርሳቸው ይጥራሉ።
ለዚህ ነው ነጮችን አትመኑ የምንለው እስኪ ይታያችሁ ወያኔን በመቃውም 30 ሰልፍ ተደረገ የመጣ ለውጥ ቀርቶ አንድም ነጭ በመግለጫ ደረጃ እንኮዋን ሲያወግዛቸው አይሰማም በመለሰ ጨናዊ ቀጥተኛ ትዛዝ 200 ሰው ባደባባይ ሲረሸን እያዪ ምንም ያላሉ ሰዎች ናቸው። እባካችሁ ሰላማዊ ሰልፍ ማድረጉ ቀርቶ ሰላማዊ ሰልፍ የምታደርጉበትን ሳአት ሰርታችሁ በገንዘብ ተቃዋሚዎችን እርዱ በስራ ብቻ አድርጉት ጮሆቱ ምንም ፋይዳ እንደለለው ከዚህ በላይ ማስረጃ የልውም። ሞት ለእንግሊዝ ሞት ለአሜሪካ ሞት ለወያኔ ሞት ለሻብያ።
አንዲት እናት ቤት ሄጄ ነበር ይህንን የሰማሁት፡፡ ልጆቻቸውን አስተምረው ለወግ ለመዓርግ ያደረሱ እናት ናቸው፡፡ እነዚህን ልጆች እዚህ ቦታ ለማድረስ እርሳቸው ከቅጠል ሻጭነት እስከ አስመጭ እና ላኪነት ተጉዘዋል፡፡
ቤታቸው ተጋብዘን ሄድንና ልጆቻቸውን ያስተዋውቁን ጀመር፡፡ «ይሄ ሐኪም ሆኗል፡፡ ይሄም መምህር ነው፡፡ ይህችም ነርስ ናት፡፡ ይህችኛዋ ደግሞ አካውናታንት ሆናለች፡፡ ያቺ ደግሞ ጋዜጠኛ ናት፡፡ እርሱ እሳት የላሰ ነጋዴ ሆኗል» አሉና አበቁ፡፡ እሴይ ሳሙኤል በጠየቀው ጊዜ ዳዊትን እንደዘነጋው ሁሉ አንደኛውን ልጃቸውን ዘነጉት፡፡ ደግነቱ እርሱም እንደ ዳዊት ቤት ውስጥ አልነበረም፡፡
ከመካከላችን አንዱ በቀልድ መልክ አደረገና «ምነው እንትናን ዘነጉት» አላቸው፡፡ እርሱማ ፖሊስ ሆኖ ቀረ ሲሉ ክው አልኩ፡፡ ብቻዬን በሆዴ «ፖሊስ ሆኖ ቀረ፣ ፖሊስ ሆኖ ቀረ» እል ጀመር፡፡ ማሞ ውድነህ የተረጎሙት «ካርቱም ሄዶ ቀረ» የሚለው መጽሐፍ ትዝ አለኝ፡፡
ፖሊስነት ምንድን ነው? አልኩኝ ለራሴ፡፡ የሚኮንበት ነው ወይስ የሚቀርበት፡፡ እኒህ እናትስ ለምንድን ነው ፖሊስ ሆኖ ቀረ ያሉት፡፡ በዚያ የዓመት በዓል ቀን ፖሊሱ ልጃቸው የለም፡፡ የሌለው በዓል ማክበር ጠልቶ አይደለም፡፡ ነገር ግን እርሱ ቤት ውስጥ ካለ እነርሱ በዓል ማክበር ስለማይችሉ ነው፡፡ እርሱ ከተማዋን እየዞረ ጸጥታ እየስከበረ ነው፡፡
እርሱ ፖሊስ ባይሆን ኖሮ እነርሱ የከተማ ነዋሪ ይሆኑ ነበር? ብዬም አሰብኩ፡፡ እርሱ ሐኪም ነው፤ እርሷ ነርስ ናት፣ እርሷም አካውነታንት ናት፤ እርሱም ጋዜጠኛ ነው፡፡ እርሱም ነጋዴ ነው፡፡ ለምን? እርሱ ፖሊስ ስለሆነ ነዋ፡፡
አንድ ጊዜ ሰውዬው ለመታወቂያ ፎቶ ሊነሣ ሲሄድ ማጅራቱ እየዞረ አስቸገረው ይባላል፡፡ ፎቶ ግራፍ አንሺው ዙር ይላል፡፡ ማጅራት ይመልሳል፡፡ አንሺው ያዞራል፤ ማጅራት ይመልሳል፡፡ በመጨረሻ ፊቱ ማጅራቱን ተናገረው አሉ፡፡ «ለምን ፎቶዬን ታበላሻለህ?» አለው፡፡
«እርሱ ስሕተት ነው፡፡ ከፊት ብቻ ለምን እኛ የኋላ ደጀኖቹ ከሌለን ፊት ብቻውን ምንድን ነው? ለምንድን ነው የውበት ውድድር ሲደረግ ከፊት ብቻ የሚታየው? የኋላውስ ማጅራቱስ፣ አከርካሪውስ፣ ሕብለ ሠረሠሩስ? ለመሆኑ እነዚህ ከሌሉ ፊት ብቻውን ይኖር ዘንድ ይችላልን» ማጅራት ጠየቀው፡፡
እስኪ ዘፋኙን ስማ ዓይንሽ፣ ጥርስሽ፣ ከንፈርሽ፣ ፀጉርሽ፣ ጉንጭሽ እንጂ ማጅራትሽ፣ አከርካሪሽ፣ የጀርባ አጥነትሽ እያለ ሲዘፍን ሰምተህ ታውቃለህ? ለመሆኑ የጀርባ አጥንትን የሳለ ሰዓሊ አለ? በየቤቱ የተሰቀለው ፎቶ የእናንተ ብቻ ነውኮ፤ እናንተ እንድትዋቡ ያደረግነው እኛ ነን፡፡ ግን ተረሳንና መመስገን፣ መከበር ሲገባን «ማጅራታም» እየተባለ መሰደቢያ ሆንን፡፡ ለዚህ ነው እኔም ፎቶ መነሣት አለብኝ ያልኩህ» አለው ይባላል፡፡
ኢትዮጵያ ውስጥ እንድንኖር የሚሞቱ፣ እንድናርፍ የሚደክሙ፣ እንድንቀመጥ የሚቆሙ፣ ሰላም እንድናገኝ ሲሉ ሰላም የሚያጡ፣ እንድንተኛ የሚነቁ፣ ባለሞያዎች ሞልተዋል፡፡ ጠረፍ ላይ ወታደር ባይኖር መውሊድ እና ፋሲካን እንደ ባህላችን መች እናከብራቸው ነበር፡፡ በየጣቢያው ያሉ የመብራት ኃይል ባለሞያዎች ዓመት በዓሉን ትተው እዚያው ባይውሉ ፋሲካ ፋሲካ መሆኑ ቀርቶ መከራ ይሆን አልነበረም? ተረኛ ሐኪሚች በየሆስፒታሉ ቤታቸውን ትተው ባይውሉ ኖሮ የዓመት በዓል አደጋ የለቅሶ በዓል ያስመስልብን አልነበረም?
እነዚያ በአየር ላይ ናቸው፤ እነዚህ መርከብ ላይ ይጓዛሉ፡፡ እነርሱ የከተማዋን ጸጥታ ፍለጋ ይዞራሉ፤ እነዚህ የቀበሮ ጉድጓድ ውስጥ ናቸው፡፡ እነዚያ ደግሞ እኛን ለማጓጓዝ አውቶቡስ ውስጥ ገብተዋል፡፡ እነዚህ ጋዜጠኞች ሕዝብ ይዝናናል ብለው የቤታቸውን መዝናኛ ትተው ሬዲዮ እና ቴሌቭዥን ጣቢያ ገብተዋል፡፡ እኛ ግን ይኼው በዓመት በዓልን ተሰባስበን እያከበርን ነው፡፡
ልጅ ሆነን ስናጠፋ «ፖሊሱ መጣብህ» እየተባለን አደግን፡፡ እኛም በተራችን ልጆቻችን ሲረብሹ «ፖሊስ እጠራብሃለሁ» እያልን አሳደግናቸው፡፡ ፖሊሶቹም በተራቸው ዱላቸውን እያወዛወዙ በሠፈራችን አለፉ፡፡ አንዳንዶቹ ደግሞ ባደግንበት ማስፈራርያ ላይ «አንተ ተነሣ፣ ጥፋ፣ ሂድ፣ ና» የሚሉ ኃያል ቃላትን ጨመሩባቸው፡፡ አልፎ አልፎም ጥፊ የሚያልሱ፣ ካልቾ የሚያቀምሱ ፖሊሶች ታዩ፡፡ ይኼው በዚህ ምክንያት እኒህ እናት ልጃቸውን «ፖሊስ ሆኖ ቀረ» ብለው እስከማዘን ደረሱ፡፡
ሳስበው ይህንን ሥዕል የፈጠርነው ሁላችንም ተባብረን ነው፡፡ አሁን አሁን እየተሻሻሉ መጡ እንጂ ፖሊስ ጣቢያዎቻችንን የቆርቆሮ አጥር ያላቸው፤ ግድግዳቸው የፈረሰ፤ የወየበ ቀለም የተቀቡ፤ ሰበርበር ያለ ጠረጲዛ እና ወንበር ያላቸው፤ ክላሴር የሞላባቸው፤ በአንዲት ክፍል ብዙ ሰዎች የታጨቁባቸው፤ እንዲሆኑ ተፈርዶባቸው ነበር፡፡ እኛ ልጅ ሆነን መሥሪያ ቤት ሲባል የምናውቀው የሞቀ፣ የደመቀ፣ ወንበሩ የሚሽከረከር፣ መብራቱ የሚያምር፤ ግቢው አበባ ያነቆጠቆጠውን ቢሮ ነው፡፡ ፖሊስ ጣቢያዎቻችን ደግሞ እንዲህ አልነበረም፡፡ አንዳንዶቹም እንዲህ አይደሉም፡፡ ታድያ እንዴት መሥሪያ ቤት እንበላቸው?
ሕዝቡ ደግሞ ፖሊስን ከመማታት፣ ከማሠር፣ ከመፍታት፣ ከኃይል፣ ከቁጣ ጋር ብቻ ያስበዋል፡፡ ያለፍንባቸው አሠራሮች የፈጠሯቸው የፖሊስ መመዘኛዎች በማኅበረሰቡ ውስጥ አሁንም አሉ፡፡ ፖሊስን ይማታል የሚል እንጂ ያቅፋል የሚል የለም፤ ያሥራል የሚል እንጂ ያስፈታል የሚል የለም፤ ይቆጣል የሚል እንጂ በትኅትና ይናገራል የሚል የለም፤ ይጨክናል የሚል እንጂ ያዝናል የሚል የለም፤ ያስለቅሳል የሚል እንጂ ያለቅሳል የሚል የለም፡፡ እናም አንድ የሚማታ፣ ኃይለኛ፣ ትከሻው ደንዳና፣ ቁጣቀጣ የሚለው ሰው ሲታይ «ይሄን ፖሊስ ማድረግ ነበር» ይላል፡፡
ፖሊሱም እዚህ ላይ ጨምሮበታል፡፡ ማኅበረሰቡ ሰው መሆኑን፣ እንደሰው የሚያዝን፣ የሚያለቅስ፣ የሚራራ፣ ችግሩን ለመፍታት የሚፈልግ፣ የሚሰማው፣ ልቡ የሚሰበር፣ ሊሳሳትም የሚችል፤ የማኅበረሰቡ ችግር ችግሩ፤ ደስታውም ደስታው የሆነ መሆኑን ማሳየት አልቻለበትም፡፡
እንደ ፖሊስ ማኅበረሰብን የማገልገል እና ሕግ የማስጠበቅ ኃላፊነት ያለባቸው አካላት እንዲመሩባቸው የተነገሩ ሦስት ቃላት አሉ፡፡ «መረዳት፣ መርዳት እና ማርዳት»፡፡ «መረዳት» ማለት መጀመርያ ችግሩን ለመረዳት፣ ለመገንዘብ መጣር ማለት ነው፡፡ ከመወሰን፣ ርምጃ ከመውሰድ እና ከተግባር በፊት ምን ለምን፣ በማን፣ እንዴት፣ መቼ ተፈጠረ? ብሎ መረዳት ማለት ነው፡ ያን ጊዜ ኅብረተሰቡ ይረዳኛል፤ ብነግረው ይሰማኛል፤ ባቀርብለት ያይልኛል ብሎ በዚያ አካል ላይ ይተማመናል፡፡
ሁለተኛው «መርዳት» ነው፡፡ ችግር የደረሰበትንም ሆነ ችግር ያደረሰውን አካል በአካል፣ በቁሳቁስ፣ በመንፈስም ሆነ በሥነ ልቡና መርዳት ነው፡፡ በተለይም የተጠቃውን አካል ሰብአዊነት ባልተለየው ስሜት መርዳት፡፡ ዘመድ፣ ጓደኛ፣ አጋዥ፣ ረዳት፣ ወገን፣ የቅርብ ደራሽ ሆኖ መገኘት፡፡
ይህ ሁሉ ከሆነ በኋላ ጥፋተኛ ሆኖ የተገኘውን አካል ደግሞ ቅጣቱን «ማርዳት» ነው፡፡ መቅጣት ከሁለቱ ነገሮች በኋላ መምጣት አለበት፡፡ ያን ጊዜ ተቀጭውም ቢሆን ስሕተቱን ለማመን፤ ራሱን ለማረም እና የተጣለበትን ቅጣት ተገቢ ነው ብሎ ለመቀበል ይችላል፡፡ ለፍትሕ ሥራውም ተባባሪ ይሆናል፡፡
እነዚህ ነገሮች በሥራው የተሰማሩትንም ሆነ የሥራው ተጠቃሚ የሆኑትን አካላት የሚያግዙ ናቸው፡፡ እኛም ብንሆንኮ መጀመርያ የፖሊሱን ተግባር፣ ዓላማ፣ አሠራር፣ ችግር፣ እጥረት፣ መረዳት አለብን፡፡ ከተረዳነው መርዳት ወደተባለው መጓዝ ቀላል ነው፡፡ እያንዳንዱ መንደር የአካባቢውን ፖሊስ ጣቢያ አሳምሮ መሥራት ያቅተዋል? ከረዳን በኋላ የማይታረሙ ችግሮች ካሉ ደግሞ በተገቢው አሠራር ተጉዞ «ማርዳት» ነው፡፡ ችግሩን በግልጽ መንገር፣ ማኄስ፣ ማረም እና ማስተካከል ነው፡፡
እግዚአብሔር ይስጥልኝ ዲ/ን ዳንኤል! በጣም ጠቃሚ እና አስተማሪ ትምህርት ነው፡፡ ቃለ- ሕይወት ያሰማልን!!! ዛሬም ቢሆን ፖሊስ ማስፈራርያ ሆኖ እያየን ነው፡፡ ይህ ሁሉ አብቅቶ ሁሉም የስራ መስክ ለሰው ልጆች መብት፣ ፍላጎት፣ ነጻነት ወዘተ መጠበቅ በእኩል ዓይን ቢታዩ መልካም ነው፡፡ ፖሊስም ፖሊሳዊ ሳይንሱን በተግባር ላይ ቢያውለው ከመፈራት ወደ መወደድ ይመጣል የሚል ዕምነት አለኝ፡፡
ስልጣናቸውን ህዝብን ከማገለገል ይልቅ ለራሳቸው ጥቅም ይጠቀሙበታል እቁብና እድር ለመክፈያ ገንዘብ ማፈላለጊያ ያደርጉታል ታዲያ እኒያ እናት ወደው አይደለም ፖሊስ ሆኖ ቀረ ያሉት::
ለመሆኑ በእኛ ሀገር ሁኔታ ፖሊስ ሁኖ ቀረ ቢባል ይበዛበታል እንጅ መች ያንስበታል፡፡ እነርሱ ብዙውን ጊዜ የቆሙት ለአንድ ነገር ነው እርሱም ባለ “ወንበሮችን” መጠበቅ፡፡ ይህን ስል ግን የተወሰኑ ለሙያቸው እና ለስራቸው ታማኝ የሆኑ ፖሊሶች መኖራቸውን ዘንግቸው አይደለም፡፡
ስለ ፖሊስ ሳስብ ዩኒቨርስቲ በነበርኩበት ግዜ አንድ መምሀሬ የነገረኝ ነገር ሁሌም ትዝ ይለኛል በውጪው ዓለም በተለይም በበለፀጉት አገሮች አንድ ሰው ፖሊስ ሲያይ ወይም ስለ ፖሊስ ሲያስብ እየተጠበቀ እንደሆነ ያስባል/ ይሰማዋል እኔ ግን አለ መምህሬ እዚህ አገር ፖሊስ ሳይ የሚሰማኝ ፍርሐት ነው ምክንያቱ ደግሞ ተማሪ በነበርኩበት ጊዜ ዩኒቨርስቲ ውስጥ ብጥብጥ ይነሳና በኡራል መዓት ፖሊስ መጥቶ ምንም ሳያጣሩ እየደበደቡ ያገኙንን ሁሉ ሰብስበው ይዘውን ሄዱ ከዚያ በኋላ በቃ ፖሊስ ሳይ ችግር ፈጣሪ እንጂ ችግር ፈቺ ናቸው ብዬ አላስብም አለኝ፡፡ እኔም ይኸው የሱ ታሪክ በራሴ ስለ ደረሰ በሐሳቡ እስማማለሁ፡፡ እስኪ ማናችን ነን ወይ ስንደባደብ ወይ ስንገላግል የፖሊስ ጥፊ ያልቀመስን? ወይ ቲያትር ቤት ወይ ስቴዲየም ለመግባት ሰልፍ ይዘን የፖሊስ ዱላ ያልቀመስንስ ስንቶች ነን?
ሌላው ከፖሊስ ጋር ተያይዞ ትዝ የሚለኝ የአስራ አራት ዓመት ልጅ በነበርኩበት ወቅት ለአዲስ ዓመት የሚያስፈልገንን የትምህርት ቁሳቁስና ልብስ ለመግዛት ከሰፈር ልጆች ጋር አራዳ ጊዮርጊስ በኃውልቱ በኩል ባለው በር ግንቡ ላይ ሊስትሮ እንሠራ (ጫማ እንጠርግ) ነበር፡፡ እዚህ ቦታ ላይ አሁንም ድረስ ብዙ ሊስትሮዎች ይገኛሉ፡፡ በዚህ ቦታ ላይ በቋሚነት የሚሰሩት ከቤተ ክርስቲያኑ ፊት ለፊት (ለጥምቀት ታቦቱ የሚቆምበት ቦታ) ከተለያዩ የጉራጌ ክፍለ ሐገር የሚመጡ፤ ከበሩ በስተቀኝ ከከንባታ እና ሐዲያ የሚመጡ፤ ከበሩ በስተ ግራ በኩል ደግሞ የአዲስ አበባ ልጆች ነን፡፡ ታዲያ እዚህ ቦታ ላይ በሰላም ስንሰራ ቆይተን በኋላ ላይ የገበያ ሽሚያ እየተፈጠረ በተለይ እኛ የአዲስ አበባ ልጆች በሁለት ወር ክረምት ብዙ ደምበኛ ስናፈራና አንዳንዶች የጉራጌ እና የሌሎች ደንበኞችን ወደ ራሳችን መሳብ ስንጀምር ግጭት ተፈጠረ፡፡ ታዲያ አንድ ወቅት እኛ በቁጥር አነስ ብለን የነበር ዕለት ተሰብስበው ደበደቡን ሊስትሮአችንንም ሰበሩብን የእኔ ወንድም ተፈነከተ አንዳንዶቻችንም መጠነኛ ጉዳት ደረሰብን፡፡ በኋላ ይህን ጉዳይ ሌሎች ጓደኞቻችን ሲሰሙ እሳት ለብሰው እሳት ጎርሰው መጥተው ደበደቧቸው፡፡ እነሱም ብልጥ ነበሩና ቶሎ ሸሽተው ወደ ማዘጋጃ ቤት ይሄዳሉ በዚያ ለጥበቃ ለተመደቡ ፖሊሶች ጉዳዩን አስተዛዝነው ይነግራሉ፡፡ ከዛ ምን ልበላችሁ እኛ መቆሚያ መቀመቻ አጣን አንዳችን ስንሰራ አንዳንችን ስንጠብቅ ፖሊስ መጣ ስንባል ስንሸሽ ሳይዙን ብዙ ጊዜ ቆየን፡፡ አንድ ቀን ሁላችንም ጉዳዩን ረስተን ተሰብስበን ወሬያችንን ስንቀድ ለምን ከበው አይይዙንም፡፡ ከዚያም ሁላችንንም ሰብስበው ማዘጋጃ ቤት የሚጠብቁባት አንድ ግማሽ መስታወት የሆነች ቤት ውስጥ አስገብተው ጥያቄ የለ ምን የለ ከግራ ከቀኝ በጥፊ በርግጫ ያጣድፉን ጀመር፡፡ እንጮኻለን ቤቷ ደግሞ ምንም ድምፅ ወደ ውጪ አታስወጣ ገላጋይ እንኳን ሊመጣ አልቻለም፡፡ በኋላ አንዱ ሲሰነዝር የተፈነከተውን ወንድሜን ቁስሉን ይመታዋል፤ ወንድሜ ጩኸቱን ይለቀዋል በዚህ ጊዜ ይደናገጡና ምን ሆነህ ነው? ብለው ጥያቄ ያቀርባሉ ከዛማ መጀመሪያ የተደበደብነው እኛ እንደሆንን ይረዱና ከዚህ በኋላ እንዳንጣላ አስጠንቅቀውን ይለቁናል፡፡ እንግዲህ ከመረዳትም፣ ከመረዳትም፣ ከማርዳትም ውጪ የሆኑ እንዲህ ዓይነት ፖሊሶችም አሉ፡፡ የሚዛን ስዕል መለዮአቸው ላይ አለ እንጂ ምንም ሚዛናዊነት የማያውቁ ነገሮችን ለመረዳት የማይጥሩ፡፡
ብዙዎቹ የፖሊስ ጽ/ቤቶች በጣም ጥራት ጎደላቸው ቢሆኑም የፌዴራል ፖሊስ ዋና መ/ቤት ግን በተለየ መልኩ ኩሁሉም ሚኒስቴር መ/ቤቶች የበለጠ የሚያምር ነው፡፡አሁን ባለችው ኢትዮጵያችን ውስጥ የፖሊስ ዋና ተቀዳሚ ስራ ወይንም ሀላፊነት ስልጣን ላይ ለውን አገዛዝ ህልውናና ደህንነት መንከባከብና ማስጠበቅ ነው፡፡ሁለተኛው ስራ ስልጣን ላይ ለውን አገዛዝ ህልውናና ደህንነት በቀጥታም ይሁን በተዘዋዋሪ በሰላማዊ መንገድም ይሁን በሀይል ሊፈታተን የሚፈልግን ማንኛውንም ግለሰብ ወይንም ሀይል ማስፈራራት ማሸማቀቅ መቅጣትና ማሰቃየት ነው፡፡በሶስተኛ ደረጃ ላይ የህግ የበላይነትንና የሀገሪቱን ዜጎች ሰላምና ደህንነት መጠበቅ ነው፡፡ከምንጊዜውም በላይ በአሁኑ ወቅት እንዲያውም የህግ የበላይነት ስላምና ደህንነት በዋናነት ፋይዳቸው ከዜጎች ደህንነት አንፃር ሳይሆን በዋናነት ስልጣን ላይ ለውን አገዛዝ ወንበር ከመጠበቅና ከመንከባከም አንፃር ነው፡፡
ከምርጫ 97 ጀምሮ እስካሁን ድረስ ሀገሪቱ በተለይም ዋና መዲናዋ አዲስ አበባ መሳረያ ባነገቱ የፖሊስና የወታደር ሀይል እየተጠበቀች ነው፡፡አሁንማ ጭራሽ ብሶበት ዱላ በያዙ ሌሎች ዩኒፎርም ባጠለቁ ፖሊስ መሳይ ሰዎች በየአካባቢውና በየስርቻው ሳይቀር እንደ አሸን እየተርመሰመሱ ነው፡፡
በተለይም በአሁኑ ወቅት ከምነጊዜውም በላይ በህብረተባችን ውስጥ የሚገኝ ማንኛውም አይነት ግጭትና አለመግባባት ስልጣን ላይ ያለውን ሀይል ህልውና የሚፈታተን እስካልሆነ ድረስ ይህ ነው የሚባል ተገቢው ክትትልና መፍትሄ ሊሰጠው አይፈለግም፡፡
እናም በአሁኑ ወቅት የፖሊስ ዋና ስራውና ፋይዳው የህግ የበላይነት የሚለውን መፈክር የስልጣን የበላይነት በሚል የተካ ይመስላል፡፡በአሁኑ ወቅት በተለይ ዜጎች ፖሊስን ሲያዩ ባብዛኛው ትዝ የሚላቸው ደህንነት ሳይሆን ፍርሃትና መሸማቀቅ ነው፡፡ምክንያቱም የፖሊሱ እዚያ መኖር ውስጣቸውን ደመነፍሳቸውን የሚነግራቸው እነሱን ለመጠበቅ ሳይሆን በዋናነት ምኒልክ ቤተመንግስት ያለውን ስልጣን እንደሆነ ነው፡፡
ፖሊስ በህብረተቡ ዘንድ የተወደደና የተከበረ ስራ ሆኖ ሊታይ የሚችለው ይህ አይነቱ ነገር ሲቀርና ፖሊስም በዋናነት ስልጣን ላይ ያለው አገዛዝ አገልጋይ መሆኑ ቀርቶ በተቃራኒው በዋነኛነት የህግና የህዝብ አገልጋይ መሆን ሲችል ብቻ ነው፡፡
አልቀበለውም ይህንን ሀሳብ:: ለምን በለኝ? እንደው እውነት እንነጋገር ከተባለ ፖሊስ በሀገራችን ለድህንነት ቆሟል ነው የምትለኝ??? አንድ አጭር ምሳሌ ልስጥህ አንድ ቀን ለይኩን ምግብ ቤት (ንግድ ሥራ ኮሌጅ ፊት ለፊት)ወንድሜን ሌቦች ለአራት ሆነው ይዘርፉታል ለብ በል ሰዓቱ ከአመሻሹ 12:00 ሰዓት ነው:: እንደው ሁሉ ነገር በገሃድ የሚታይ ነው:: መሳሪያ የታጠቅ ፖሊስ ከመንገዱ ባሻገር ሆኖ ሁሉንም እንደ ድራማ ይመለከታል:: ወንድሜ አልሞት ባይ ተጋዳይ የሚሉት ዓይነት ሆኖ መጀመሪያ የመታውን ጠፍንጎ ይዞ አልለቀውም ይላል:: ፖሊስ እያለ ይጮሃል ጀርባውን ወደዛ አዙሮ ነው የሚሄደው:: በዚህ ሁሉ ትንቅንቅ ውስጥ ሆኖ ይደውውልልኛል ወንድሜ "ድረስልኝ" የሚል የሲቃ ጥሪ ነው የሰማሁት:: ከጦር ኃይሎች መኪናዬን አስነስቼ ማንኛውንም የትራፊክ ህግ እየጣስኩ ነው የደረስኩኝ:: አስበው እኔ ከጦር ኃይሎች ተነስቼ ንግድ ሥራ ኮሌጅ እስክደርስ ፖሊስ ፊቱን አዙሮ ማየት አልቻለም:: ልክ ስደርስ የእኔ ሥራ የነበረው ሌባውን መምታት ብቻ ነበረ:: ያኔ ፖሊሱ መጣ ከዛ የተፈጠረው እጅግ ከማሳዘንም አልፎ ሀገር ወገን የሚባለውን የሚያስጠላ ነገር ነው:: ቅድም ወንድሜን ሲደበድቡት ምንም ያልተናገሩት የሩቅ ተመልካቾች አሁን ቀርብ አሉና "ሚስኪን ዘመድ የሌለው ሊገድሉት ነው" የአዛኝ ቅቤ አንጓች የሚባለው ዓይነት ምስክርነት ጀመሩ:: ብቻ ጣጣው ብዙ ሄደ፤
ሹፌሯ ሴት ናት፤ ሁሉንም መስኮት ዘግታ በጣም ፍራቻ ይነበብታል ከፊቷ:: ልጆቹ "የጎዳና ተዳዳሪዎች ናቸው" ዕድሜያቸው ከ10-13 ይሆናል:: እያለፍን እያለን ሁኔታዋን ስናስተውል ምን ሆነሽ ነው ብለን ጠየቅናት "ብር ካልሰጠሽን እንገድልሻለን አሉኝ እሄዳለሁ ብትይ መስተዋቱን እንሰብረዋለን አሉኝ" አለች"" ከዛ ኑ ብለን ፖሊስ ጋር እንወስዳችኋለን ስንላቸው "ውሰዱን እዛ ይሻለናል" አሉን::
ግዚው 1993 ዓ.ም አ.አ.ዩ ግርግር ተነሳና መጠጊያ ስናጣ ሁላችንም(አስላም፡ ክርስቲያን፡ ፐሮቲስታንት) ተነስተን ወደ ቢ/ክ(ቅ.ማርያም)ገባን። አዛው ባለንበት "ፖሊስ" መጥቶ ይዞን ወደ ስንዳፍ... አይ አዛ የነበረ መከራ! መቺም በዛን ግዚ የነበሩ አንባብያን የጻፍኩትን ሳይሆን በህሳቢ ያለውንም ጭምር አንደሚረዱኝ ጥርጥር የልኝም። ታድያ ይሂንን አያየን አንዲት ነው "ፖሊስ"ን የምንወደው? ለዚያውም ያገር ልጅ ወገን.... በሩቁ ነው አንጂ...ይበልጡን የሚያናድደኝ በታስርንበት ክፍል ውስጥ ስለ ፓሊስ የተጻፉት ጥቅሶች... ብቻ ምናለፋችሁ ለኛ ህገር "ፖሊሶች" ሊላ ስም ብናወጣላቸ ኧስማማለሁ። ማንያውቃል አኚሀም አናት የኒ ኧጣ አልደረሰባቸው ይሆን?! የገጠመኝን ነው የጻፍኩት ካጠፋሁ ይቅርታ!
አልቀበለውም ይህንን ሀሳብ:: ለምን በለኝ? እንደው እውነት እንነጋገር ከተባለ ፖሊስ በሀገራችን ለድህንነት ቆሟል ነው የምትለኝ??? አንድ አጭር ምሳሌ ልስጥህ አንድ ቀን ለይኩን ምግብ ቤት (ንግድ ሥራ ኮሌጅ ፊት ለፊት)ወንድሜን ሌቦች ለአራት ሆነው ይዘርፉታል ለብ በል ሰዓቱ ከአመሻሹ 12:00 ሰዓት ነው::
ይህንን ከላይ ያለውን ሀሳብ ያቀርበከው ውድ ወንድሜ ሃሳባችን የተለያየ መስሎህ እንጂ ብዙም የሚለያይ አይደለም፡፡ምክንያቱም የፖሊስን ፋይዳና ስራ በቅደም ተከተል እንደደረጃው ያስረዳሁኝ መሰለኝ፡፡
የብዙሀኑ ህዝብና የሀገር ደህንነትና ሰላም እንዲጠበቅ የሚፈለገው በዋናነት አገዛዝ ላይ ያለውን ስልጣን ድህንነትና ሰላም ለመጠበቅ ተብሎ ነው አልኩህ እኮ፡፡በትክክለኛ አካሄድ ግን መሆን ያለበት አገዛዝ ላይ ያለውን ስልጣን ድህንነትና ሰላም መጠበቅ የሚያስፈልገው በዋናነት የብዙሀኑን ህዝብና የሀገርን ደህንነትና ሰላም እንዲጠበቅ ለማድረግ ተብሎ መሆን ነበረበት፡፡እዚህ ላይ ቅደም ተከተሉ ከፈረሱ ጋሪው አይነት ሆኖ ተምታታ እንጂ አገዛዝ ላይ ላለው ስልጣን ሰላምና ደህንነት ሲባል የፖሊስ ጥበቃ አያስፈልገውም እያልኩኝ አይደለም፡፡ምክንያቱም ስልጣን ወይንም መንግስት የሚለው ፅንሰ ሀሳብ ዝም ብሎ የምናመልከው መንፈስ ብቻም ሳይሆን ስጋ የለበሱ ግለሰቦች ስብስስብ ጭምር ስለሆነ እነሱም እንደ ዜጋ ካለባቸው ሀላፊነት አንፃር እንዲያውም ከተራው ዜጋ በበለጠ ሰላማቸውና ደህንነታቸው ሊጠበቅ ያስልጋቸዋል፡፡ነገር ግን የብዙሀኑ ህዝብና የሀገር ደህንነትና ሰላም ሲጠበቅ አገዛዝ ላይ ያለው ስልጣን ሰላምና ደህንነትም ጭምር አብሮ እግረ መንገዱን ይጠበቃል ለማለት ነው፡፡በመንግስት ስልጣን ላይ ያሉ ግለሰቦች ደህንነትና ሰላም ከአጠቃላዩ ሀገርና ህዝብ ደህንነትና ሰላም የበለጠ ከበሬታና እንክብካቤ ሊሰጠው ግን አይገባም፡፡ፖሊሶች ማንኛውም ግርግር ወይንም ወከባ ወይንም ወንጀል ሲፈጠር የፖለቲካ ትርጉም ብቻ እየሰጡት ሊያስተናግዱት የሚፈልጉ ከሆነ ይህ የህግ የበላይነት ሳይሆን የስልጣን የበላይነት መፈክር ያነገበ ያስመስለዋል ማለት ነው፡፡እዚህ ላይ እየተናገርኩ ያለሁት ጤናማ ስለሆነ አስተሳሰብና አካሄድ ባለው እይታ ነው፡፡ከዚያ ውጪ ወንድሜ ያልከው ችግር ስለመኖሩማ ፈፅሞ አልክድም እንዲያውም የእኔውን ፅኁፍ መንፈሱን በደንብ ከተረዳኸው ይህንኑ አስረግጦ የሚያምን ነው፡፡
የኮርፖሬት ባህል የድርጅቱን ውጫዊ ገጽታ የሚያንፀባርቅ ብቻ ሳይሆን ለውስጣዊ ሰራተኞች ያላቸውን ግምትም የሚያንፀባርቅ ነው፡፡በዚህ መንገድ ፋብሪካችን ለአዳዲስ ሰራተኞች የተቀናጀ ስልጠና ሰጠ ፡፡ ምንም እንኳን እኛ የእጅ ሙያ ቢራ መሳሪያዎች አምራች ብንሆንም ሰራተኞቻችን እንዲሁም የእጅ ሥራ ቢራ ለማዘጋጀት ሊሠለጥን ይችላል የሥራ ባልደረቦቼ በሚሠሩበት ጊዜ የእጅ ሥራውን ቢራ ተምረዋል እና ተደስተዋል ፡፡ ከዚህ በፊት በዜና ውስጥ የፈጠራ ባለቤትነት ማረጋገጫችንን የዘይት-ማሞቂያ እና የቅዱስ ቁርባን ማረጋገጫ መሣሪያዎችን ጠቅሰናል ፡፡
የኩባንያው የአገር ውስጥ ደንበኞች በዚህ መሣሪያ የተሠራውን የዕደ ጥበብ ቢራ በሚጠጡበት ጊዜ ሁሉ ብዙ እንድንሰጣቸው ወይም እንዲያውም እንድንገዛላቸው ይፈልጋሉ፡፡ሆኖም እኛ የእጅ ሥራ ቢራ መሣሪያዎች አምራች ብቻ ነን ፡፡ በየቀኑ እንደዚህ የመሰለ ለስላሳ እና ለስላሳ የእጅ ቢራ እንዲኖርዎት ከፈለጉ በይፋዊ ድርጣቢያችን ላይ የ 1BBL እና 2BBL ን የቅዳሴ ስርዓት ማፈላለግ ስርዓትን መፈለግ ይችላሉ ፣ እና ጥቅሞቹ እና ባህሪያቱ ይብራራሉ። እንዲሁም እኔን ማነጋገር ይችላሉishishnnbcoff.com ስለዚህ በቤትዎ ውስጥ የራስዎን የዕደ ጥበብ ቢራ ማዘጋጀት ይችላሉ ፡፡
የወላይታ ሶዶ ዩኒቨርሲቲ በ2013 በጀት ዓመት ለዋናው ፣ለቴክኖሎጂ እና ለኦቶና ካምፓስ ተማሪዎች ቀለብ አገልግሎት የሚዉል ነጭ ጤፍ እና ሽሮ አተር ፤አትክልት ፤ የምግብ ሸቀጣሸቀጥ እና ያልተፈጨ በርበሬ እና የማገዶ እንጨት ለአንድ ዓመት በግልጽ ጨረታ አወዳድሮ ለመግዛት ይፈልጋል፡፡
በሚወዳደርበት ዘርፍ የዘመኑ ግብር የተከፈለበት ሕጋዊ የንግድ ፈቃድ፣ የምዝገባ ምስክር ወረቀት፣ የቫት ተመዝጋቢ ስለመሆናቸው ማረጋገጫ፣ የግብር ከፋይ መለያ TIN ሰርተፊኬት፣ እና በጨረታ መሳተፍ የሚያስችል የድጋፍ ደብዳቤ ማቅረብ ይኖርባቸዋል ፡፡
ተጫራቾች በሚወዳደሩበት ጨረታ በየምድቡና በየንግድ ዘርፍ ያላቸዉን ሰነዶች ኮፒዉንና እንድሁም ዩኒቨርሲቲዉ ባዘጋጀዉ ጨረታ ሠነድ ላይ ዋጋ በመሙላት ኦርጅናሉንና ኮፒዉን በየምድቡ ለየብቻ በፖስታ አሽጎ ማቅረብ ይጠበቅበታል፡፡
ተጫራቾች በጨታው ለመካፈል የጨረታ ማስከበሪያ ቢድ ቦንድ በባንክ በተመሰከረ የባንክ ጋራንቲ ወይም CPO በሚወዳደሩበት ምድብ በተጠየቀው ገንዘብ መጠን ማስያዝ ይኖርባቸዋል፡፡
ተጫራች ድርጅቶች የጨረታ ሰነዱን ማስታወቂያው በአዲስ ዘመን ጋዜጣ ከወጣበት ቀን ጀምሮ አስከ 15ኛዉ ቀን ከጧቱ 4፡00 ሰዓት ድረስ ዘውትር በሥራ ሰዓት በአት/ንግድ ባንክ አካውንት ቁጥር 1000018154278 በወላይታ ሶዶ ዪነቨርሲቲ ስም ለእያንዳንዱ ምድብ የማይመለስ ብር 200.00 (ሁለት መቶ ብር) በመክፈል ኦርጅናል የባንክ ስልፕ ይዘዉ በመምጣት ከዩኒቨርስቲው ግልጽ ጨረታ ሰነድ በግዥ ዳይሬክቶሬት ቢሮ እና በአዲስ አበባ ጉዳይ ማስፈፀሚያ ቢሮ መዉሰድ ይችላሉ፡፡
ጨረታው በአዲስ ዘመን ጋዜጣ በማስታወቂያ ከወጣበት ቀን ጀምሮ እስከ 15ኛዉ ቀን ከጧቱ 4፡00 ሰዓት ተዘግተዉ በዕለቱ 4.፡30 ተጫራቾች ወይም ሕጋዊ ወክሎቻቸዉ በተገኙበት በወላይታ ሶዶ ዩኒቨርስቲ ዋናው ግቢ በአስተዳደር ሕንጻ 1ኛ ፎቅ በግዥ ዳይሬክቶሬት ቢሮ ይከፈታል ፡
7. ሁሉም ተጫራቾች ለጨረታ ማስከበሪያ ያስያዙት CPO/ ባንክጋራንቲ/ የሚመለስላቸው አሸናፊ ድርጅቶች ውሉን ሲፈራረሙና የውል ማስከበሪያ 10% C.P.O ሲያሲይዙ ይሆናል፡፡